open-index/open-wikipedia-markdown huggingface dataset:
姜和成

**姜和成**（；），係韓國音樂製作同編曲人。

## 編曲作品
*《那個人》
*《從開始到現在》

## 參考資料

## 出面網頁
*
歸納問題

**歸納問題**（；）係知識論同科學哲學上嘅一條大問題，問題重點係：

## 背景

歸納（inductive reasoning）係現代科學嘅根基：科學家係靠一路噉做實驗同觀察，並且由呢啲實驗觀察度推導出普遍嘅定律－例如牛頓觀察到包括蘋果在內嘅好多嘢（一大拃觀察）都會向下跌，就提出萬有引力嘅諗頭（普遍定律）嚟解釋研究緊嘅現象；不過佢始終都冇辦法去真係「證明」呢個宇宙入面真係所有嘢都會跟萬有引力－可能喺宇宙嘅某啲黑暗角落度會有啲冇引力嘅嘢，只係人類仲未搵到；科學家靠嘅係實驗同觀察，佢哋冇辦法好似數學家噉真係吓吓都證明佢哋講嘅嘢，頂櫳係可以靠住重複做實驗同觀察嚟加強自己嘅論證，但始終係冇方法排除一個可能性：呢個宇宙入面可能真係有啲嘢係唔跟佢哋諗出嚟嗰啲定律嘅，只係佢哋未搵到呢啲嘢。

想像下圖：u 表示宇宙入面一切嘅現象，A 表示人類觀察得到嘅現象，而 A^c 表示宇宙當中人類觀察唔到嘅現象。原則上，A 永遠會細過 u 一大截，所以難保 A^c 裏面唔會有啲「唔跟從人類嘅科學定律，但人類唔知佢哋存在」嘅事物。

於是有唔少哲學家就產生咗個疑問：到底呢啲靠過往經驗嚟得到嘅知識算唔算真係知識？
## 註釋

## 睇埋
*科學方法
*數學證明
*葛提雅問題
*黑天鵝效應

## 攷

## 拎
*The Problem of Induction. *The Stanford Encyclopedia of Philosophy*.
陳熙 (音樂人)

**陳熙**（），係臺灣音樂製作人。

## 作品
*《阿里巴巴》

## 參考資料

## 出面網頁
*
2016湖南衛視節目巡禮

**2016湖南衛視節目巡禮**，即2016年湖南衛視招商會，係中國大陸湖南廣播電視台（**HBS**）旗下電視頻道湖南衛視向廣告客戶推出嘅一系列冠名、廣告招商同埋公佈2016年戲劇節目、綜藝節目等播出計劃。巡禮分三個部份舉行，以「加速中，更青春」做主題，喺10月24號率先喺西安舉行廣告資源分享會，之後10月29號喺北京舉行廣告招商推廣會。2015年11月5號返到長沙搞咗最後嘅發佈會。

2016年嘅節目將喺湖南衛視同湖南衛視高清頻道同步播出，湖南衛視擁有完整版權嘅節目喺新媒體平台將由芒果TV全網獨播。

## 劇集
### 金鷹獨播劇場

## 參考資料

## 出面網頁
*
*2016年湖南衛視招商資源寶典
2014湖南衛視節目巡禮

《**2014湖南衛視節目巡禮**》，即2014年湖南衛視招商會，係中國大陸湖南廣播電視台（**HBS**）旗下電視頻道湖南衛視向廣告客戶推出嘅一系列冠名、廣告招商同埋公佈2014年戲劇節目、綜藝節目等播出計劃。巡禮分幾個部份舉行，從2013年10月起，開始喺廣州、北京、南京、長沙等地進行招商活動。項目包含頻道旗下王牌節目、獨播劇場等。2013年12月18號，以《2014湖南衛視「越成長越青春」快樂起航發佈會》做主題，喺長沙舉行節目播出安排發佈會。  

以下節目都喺湖南衛視同湖南衛視高清頻道同步播出，湖南衛視擁有完整版權嘅節目喺新媒體平台由芒果TV全網獨播。

## 參考資料
*2014湖南衛視招商資源寶典

## 出面網頁
*
油隔

**油隔**（）係隔油嘅零件，用喺副偈度過濾，隔走偈油、波箱油等潤滑劑裏面嘅污糟嘢。
跳繩

**跳繩**，遊戲一種，運動一種，用繩轉圈來玩，人就圈中跳。單人雙手，各執繩一端，使繩順住方向轉，轉高過頭，又轉低過腳。到腳時就要跳。

現今好多體能訓練，都會用到跳繩。有唔同玩法，好似一路跳，一路走。又好似交叉手跳。有時加快節奏急跳。

兩人持繩而多過一個跳，就叫跳大繩。

## 繩

繩唔會太輕，不然會太飄。又唔會太重，不然好難轉圈。有啲專門嘅繩，會兩頭加柄，方便捉實。

橡筋繩太輕太飄，並不宜跳繩。
## 睇埋
*跳橡筋繩
大聯盟卡拉OK

**大聯盟卡拉OK**係香港一個已經結束嘅卡拉OK公司聯盟組織，成立目的係為咗可以抗衡當時日漸獨大甚至搞埋「獨家試唱」嘅加州紅，停止惡性競爭，同埋喺版權費上同唱片公司傾到好價錢，由Big Echo帶領，其他成員包括Top One、Neway、前衛、NICAM、嘉禾、創藝同埋活力energy。

據Big Echo創辦人劉麗萍所講，當時係八國聯軍打加州紅，差唔多逼到加州紅放手，但Neway忽然走去加州紅陣營打番佢哋。後來大聯盟陸續潰散、倒閉。

## 參考
跳大繩

**跳大繩**，跳繩遊戲一種，集體遊戲一種，用條大繩玩，玩親至少三人。揸繩兩人，一人揸一頭。兩人同步將條大繩，順住一個方向，係咁打圈。其餘玩者就跳入裏面，一人跳又得，幾人跳都得，視乎條繩夠唔夠長。

玩跳大繩要配合繩轉速，相當有節奏。跳者需要睇跳入時機，完時亦掌握跳出時機，跳時亦要相當專注。而且持續跳會消耗相當體力。多人玩又相當有氣氛。

除咗簡單咁跳，亦會加啲花式，以增樂趣。例如繩轉得有快有慢。跳者要轉身、掂地、開腳合腳、單腳雙腳、踎低跳之類。有時會動作配埋口令。

再加難度，會跳孖繩，揸繩兩人會轉兩條繩。又或十字交叉繩，兩對人轉繩成十字。

## 口令
*紅黃藍白黑，咖啡煲橙汁。
*熊人熊人單雙，熊人熊人掂地，熊人熊人轉彎，熊人熊人 get out you。

## 攷
Arturia

**Arturia** 係一間法國電子公司，喺 1999 年成立，佢嘅總部喺法國嘅格勒諾勃。呢間公司設計同埋製造音訊插頭同埋電子樂器，包括軟體合成器、鼓機、模擬合成器、MIDI 控制器、音序器同埋移動應用程式。

## 參考

## 出面網頁
*
Tu Tu Yay Wah

《**Tu Tu Yay Wah**》（）係一部於緬甸播出嘅細路電視節目，係日本NHK教育頻道節目《躲貓貓！》嘅緬甸本土化版本。2019年8月5號於（MNTV）頻道播出。

## 參攷

類:緬甸文化
類:細路電視節目
李月兒

**李月兒**（，）係香港女模特兒、演員兼瑜伽導師，隸屬jamcast。佢喺香港理工大學酒店及旅遊業管理學院畢業，主修酒店管理系學士。佢喺2021年頭一次喺電視演出，參演Viu網絡劇集《異數者》，同年參與ViuTV真人騷《賭命夫妻》而開始畀觀眾認識。

## 簡歷
李月兒曾就讀香港理工大學酒店及旅遊業管理學院酒店管理系。後嚟被邀請做Jamcast旗下嘅模特兒。

李月兒擔任Lemon Drop Studio、Alittle Yoga Studio同Yoga Ground HK嘅瑜伽教師。

## 感情關係
李月兒現任老公係伍俊匡。

## 演出
### 電視節目（[[ViuTV]]）
*2021年：《賭命夫妻》參賽者
*2021年：《囝囝女女730》第230集嘉賓
*2022年：《MM730－娛論潮》第7集嘉賓

### 電視節目（[[HOY TV|香港開電視 / HOY TV]]）
*2022年：《疫境中的餐桌》第14集同第29集嘉賓
*2023年：《女遊日本》主持
*2023年：《我要做車手》參賽者
*2024年：《臥底服務團》嘉賓班底之一

### 電視節目（[[港台電視]]）
*2022年：《醫家搞邊科（第一季）》第2、3、7同11集嘉賓

### 網絡劇（[[Viu]]）
*2021年：《異數者》 飾演 阿曉

### 電台節目（[[叱咤903]]）
*2021年：《公子會》12月18號嘉賓

### 廣告
*2022年：《滙豐銀行》

## 出面網頁
*
*
*
*JAM CAST - Luna Li
哈恩-巴拿赫定理

**哈恩-巴拿赫定理**（）係泛函分析入邊基礎亦都非常重要嘅定理，佢話喺一個向量空間嘅子空間上邊定義嘅有界線性泛函可以延伸去成個空間，咁就代表所有賦範向量空間都有「足夠」嘅線性泛函，即係話佢嘅對偶空間係足夠大，可以做一個研究嘅課題。
三命

《**三命**》（）係香港MakerVille同銀河映像國際聯合製作嘅電視劇，由杜琪峯、游乃海、朱淑儀共同監製，並由蘇家樂、陳國邦、陳佩思、周秀娜、林愷鈴、伍詠詩、徐浩昌、胡子彤、袁富華、陳倩揚、阮德鏘主演。

套劇第1集喺2025年3月31號禮拜一21:30 - 23:30喺ViuTV首播，之後喺2025年4月1號到4月11號逢禮拜一到五21:30 - 22:30播出，最後兩集喺4月13號禮拜日21:30 - 23:25連續播出。製作特輯《**三命製作特輯：殊途. 同歸**》（）喺2025年3月17號到3月28號逢禮拜一到五22:25 - 22:30播（電視版有字幕，但網上重溫版冇）。

故仔講喺1960年6月19號香港出世嘅男主角，喺1976年中學時期遇到一個人生交叉點，三個唔同嘅選擇分別引領佢體驗三段唔同嘅人生：漫畫家、公務員同黑社會大佬。

## 演員表
### 主要角色
*蘇家樂 飾 駱澤信（成年）
*陳國邦 飾 駱澤信（中年）
*吳澤烽 飾 駱澤信（少年）
*林璟熹 飾 駱澤信（童年）
*蘇天樂 飾 駱澤信（初生）
*陳佩思 飾 林寶燕
*周秀娜 飾 郭愛瑜
*林愷鈴 飾 林海琪（成年）
*陳倩揚 飾 林海琪（中年）
*米拉 飾 林海琪（少年）
*伍詠詩 飾 陳家瑩
*胡子彤 飾 楊國龍
*楊凱博 飾 楊國龍（少年）
*袁富華 飾 陳潮海
*徐浩昌 飾 林貫勤（成年）
*阮德鏘 飾 林貫勤（中年）
*田宇軒 飾 林貫勤（少年）
*王汶彥 飾 林貫勤（童年）

### 固定角色
*何啟華 飾 盧永星
*強尼 飾 秋遠
*張文傑 飾 黑超
*朱鑑然 飾 Danny
*陸駿光 飾 天九翅
*趙伊禕 飾 歐淑蘭
*何華超 飾 楊二郎
*周祉君 飾 來
*林子傑 飾 春
*張錦程 飾 駱耀成

### 其他角色
*王頌茵 飾 Susan（第1集）
*鄭泰和 飾 雷昆（第1集）
*劉永健 飾 三寶（第1集）
*黃曦誼 飾 Wendy（第1集）
*黎智浩 飾 Frankie（第1集）
*文斐揚 飾 Philip（第1集）
*何慕詩 飾 琪母（第1集）
*李傑華 飾 展覽場地工作人員（第1集）
*麥洛新 飾 釣魚翁（第1集）
*陳雅慧 飾 Miss Lee（第1集）
*千雪 飾 嬰兒護理室護士長（第1集）
*鍾溥敏 飾 護士（第1集）
*許晉邦 飾 戲院小混混田七（第1集）
* 飾 的士司機（第1集）
*黃奕晨 飾 蕃茄（第2-3集）
*江宏基 飾 劍偉（第2-3集）
*余世騰 飾 林經理（第2集）
*黃思恩 飾 濤叔（第2-3集）
*張毓軒 飾 Jack（第2集）
*羅沛琪 飾 夜校老師（第2集）
*梁冠堯 飾 追車小混混（第2集）
*張雷 飾 白毛（第3-4集）
*曾子晴 飾 公立醫院護士（第3集）
*蔡子健 飾 重案組督察（第4-5集）
*李凱賢 飾 槌頭（第4-5集）
*譚凱倫 飾 莎華（第4-5集）
*陳郁憲 飾 天九翅司機（第4-5集）
*劉智堅 飾 陳律師（第4-5集）
*陳嫣 飾 新聞主播（第4-5集）
*張蔓莎 飾 民歌歌手（第5集）
*陳子豐 飾 章民傑（第5集）
*梁偉家 飾 朗朝出版社主筆（第5集）
*鍾啟傑 飾 朗朝出版社助理（第5集）
*何靜怡 飾 酒吧買家（第5集）
*歐偉權 飾 印刷廠工人（第5集）
*余俊峰 飾 報館編輯（第5集）
*陳甘鳳 飾 二郎家工人（第5集）
*杜港 飾 二郎友人（第5集）
*黃錠江 飾 Nelson（第5集）
*林映清 飾 Rebecca（第5集）
*顏俊豪 飾 Timmy（第5集）
*沈殷怡 飾 趙嘉欣（第6集）
*陳安立 飾 Tony（第6集）
*李小明 飾 地產經紀（第6集）
*黃清俊 飾 朱旭賢（朱伯）（第6、7集）
*陳永泉 飾 楊福（第7集）
*林英傑 飾 信上司（第7集）
*卓茵 飾 朱伯老婆（第7集）
*黃以文 飾 鄧有福議員（第8集）
*詹秉熙 飾 總地政主任 黃頌光（瑜上司）（第8集）
*郭子龍 飾 新聞主播（第8集）
*陳詠欣 飾 信秘書（第8集）
*許安達 飾 保薦人（第8集）
*王俊霖 飾 楊福手下（第8集）
*曾贊學 飾 漫畫線駱澤信員工（第9集）
*樊沛珈 飾 林海琪工作室助手（第9集）
*何基佑 飾 頒獎典禮司儀（第9集）
*盧海鷹 飾 路人（第9集）
* 飾  林寶燕（老年）（第10-11集）
*彭珮嵐 飾 王雯雯 （第10、12集）
*曾文威 飾 李頓（第11-12集）
*邱士縉 飾 迪迪仔（第11集）
*馮允謙 飾 駱逸康（成年）（第11集）
*何雙妍 飾 土木工程署同事（第11集）
*盧子英 飾 漫畫店店主（第12集）
*黃志榮 飾

### 聲音演出
*林愷鈴 聲演 少年琪（米拉飾）（第1集）
*龍天生 聲演 漫畫旁白（第1集）
*周志輝 聲演 深海龍皇（第1集）
*吳華山 聲演 電台廣告旁白（第2集）
*郭子龍 聲演 電台足球評論員（第3集）

## 每集一覽

### 三命製作特輯：殊途. 同歸

## 歌曲

## 軼事
*呢套劇開拍嗰陣曾經話係電影《命案》嘅相關作品，早喺2021年10月嘅《ViuTV 2022》節目巡禮介紹過，但即使套戲喺2023年4月上畫後，套劇嗰時仍未有首播嘅消息，直到2024年10月嘅《ViuTV 2025》節目巡禮首度發佈預告片，2025年3月底首播。但係呢套劇首播嗰陣嘅宣傳再未有用「《命案》相關作品」做賣點，而成套劇嘅角色同情節最終亦都未有同《命案》有任何關連。
*呢套劇嘅製作特輯係繼《無用的謊言》之後ViuTV安排喺平日（禮拜一到五）首播嘅劇集製作特輯，亦係ViuTV第一次將劇集製作特輯拆分十日播出。
*呢套劇亦係ViuTV第一次仿效部份日劇咁將第1集改做加長版本。
*今次係米拉首次參演香港電視劇，而陳倩揚、馮允謙就係首次參演ViuTV電視劇，另外李麗麗就係唯一一次參演ViuTV電視劇同埋係最後遺作。
*呢套劇喺2025年4月3號喺中國大陸嘅影片網站嗶哩嗶哩上架全部集數，有少數情節被刪剪。
*ViuTV網上重溫嘅版本被標注做「足本版」。據ViuTV社交媒體解釋，「足本版」會有更多「激烈場面」，譬如加長咗第4集入面主角同莎華嘅親熱鏡頭。
*劇集嘅外景出現咗唔少穿越時空畫面，例如影到住宅有冷氣、影到現代嘅汽車型號、建築物、路牌等。監製朱淑儀指呢個係因為經費有限，而且係用實景拍攝，無辦法完全避免。
*ViuTV雖然首播安排播出兩個鐘頭大結局，但未有剪輯成一集兩個鐘頭版本，而係兩集含完整片頭片尾嘅一個鐘頭版本接連播出，節目表同網上重溫亦分開列出第11集同第12集。
*喺大結局結尾，播出咗三命嘅第四命，就係主角一出世就夭折。

## 註

## 參考

## 出面網頁
*ViuTV：三命（足本版）
*ViuTV：三命製作特輯： 殊途. 同歸 (導演版)
*MakerVille：三命
*
*嗶哩嗶哩：三命

## 電視節目變遷
波函數

喺量子物理學入邊，**波函數**係一個數學嘅方法用嚟描述一個孤立量子系統嘅量子狀態。
Makoy Portado

**Makoy Portado**（），係菲律賓結他手同音樂製作人。

## 簡歷
佢為菲律賓好多出名嘅歌手，例如KZ·譚定安同編曲同彈結他

## 參考資料

## 出面網頁
*
林宜臻

**林宜臻**（，）係香港女模特兒，隸屬Jamcast，同時兼任生物科老師。佢喺英國畢業，主修生物科學榮獲二等一級榮譽學位。

## 演出
### 電視節目（[[ViuTV]]）
*2021年：《異國風情畫》第1集嘉賓

## 出面網頁
*
*
*JAM CAST - Rachel Lam
陳凱歌

**陳凱歌**（），原名**陳皚鴿**，中國導演，代表作有《霸王別姬》、《梅蘭芳》等。

## 生平
陳凱歌籍貫福建長樂，響北京出世，老豆係導演陳懷皚。1970年去咗當兵，4年後轉去北京電影洗印廠做嘢。畢業於北京電影學院導演系。1984年上映嘅《黃土地》係佢第一部執導嘅電影。

1993年上映嘅《霸王別姬》畀認為係佢嘅代表作，部分影評家認為係中國文革之後最有藝術價值嘅一部電影。呢部電影係到依家唯一獲得康城影展金棕櫚獎嘅華語電影。但佢之後拍嘅電影亦未能再好似《霸王別姬》咁出色，其中《無極》響網上就以差評嘅居多。直至2007年嘅《梅蘭芳》先令佢「翻身」。

2014年，佢獲得法國文化及通信部頒發法蘭西藝術同文學勳章入面最高等級嘅「司令勳章」。2017年成為上海大學電影學院院長。

2021年由佢執導嘅《長津湖》上映，成為中國票房最高嘅電影，響香港票房亦破千萬。呢部電影響中國評價普遍正面，入選「中小學生喜愛嘅影片」，但響外國、香港、澳門就負評居多，甚至畀人認為係「人同時代一齊墮落」，已經冇辦法返去《霸王別姬》嘅巔峰。

## 作品

* 1984：《黃土地》
* 1987：《孩子王》
* 1991：《邊走邊唱》
* 1993：《霸王別姬》
* 1995：《風月》
* 2002：《和你在一起》
* 2005：《無極》
* 2007：《梅蘭芳》
* 2011：《搜索》
* 2015：《道士下山》
* 2021：《長津湖》
* 2022：《長津湖之水門橋》

## 攷
月海

**月海**（Lunar mare）係月光上面嘅低窪平原，望落比其他地方深色，主要由玄武岩組成。月海並唔係海，亦無水喺上面，只係古時觀察者以為係海。除咗月海呢個名之外，有同樣地理特徵嘅地方亦有唔同嘅名，包括**月洋**（oceanus）、**月湖**（lacus）、**月沼**（palus）同**月灣**（sinus）。
怪獸與鄧不利多的秘密

《**怪獸與鄧不利多的秘密**》（）係2022年嘅一套英美合拍嘅奇幻片，呢套戲由大衛·葉斯執導，J·K·羅琳同一齊寫劇本。呢套戲係由2001年羅琳嘅小說《怪獸與牠們的產地》改編嘅，係2018年電影《怪獸與葛林戴華德之罪》嘅續集，亦都係第３輯，同時亦都係嘅第11套作品。呢套戲由艾迪·烈柏尼、嘉芙蓮·禾達史東、丹·方格、艾歷遜·蘇度、艾薩·米勒、、、、、祖迪·羅，同埋麥斯·米基辛主演。

呢套戲嘅場景設定喺上輯事件嘅５年之後，講述阿不思·鄧不利多派紐特·斯卡曼德同埋佢幾個盟友去做任務，要佢哋直接入到去黑巫師蓋勒·葛林戴華德軍隊嘅中心。

呢套戲原訂喺2021年11月上畫，後來因為武漢肺炎大爆發疫情而推遲去到2022年4月。怪獸系列一開始已經講明最少會係個三部曲，呢套戲嘅原定喺2020年年頭開始拍，但係因疫情而推遲，最後推遲去到2020年9月先至開始拍。頭兩輯戲嘅大部分主要演員喺2020年3月確認咗佢哋會參與拍第３輯。原訂第３輯都係搵返尊尼·特普返嚟做葛林戴華德，而佢亦都真係拍咗１日嘅獨角戲，不過因為喺度輸咗，結果喺2020年11月被要求退出呢套戲。佢嘅角色後嚟就由米基辛頂上，呢套戲喺2021年2月煞科。

《怪獸與鄧不利多的秘密》喺2022年3月29號响倫敦首映，仲喺4月14號喺國際上發行，喺同年4月8號喺英國上映呢套戲，而4月15號就喺美國上映。呢套戲受到評論家嘅唔同評價，呢套戲預算$2億，全球票房超過$4.07億美金，成為咗。《怪獸與鄧不利多的秘密》係喺2025年過身之前擔任巫師世界系列電影嘅最後嗰部作品。

## 劇情
1932年，紐特喺中國桂林幫一隻麒麟生bb，麒麟有睇穿一個人嘅靈魂同預知未來嘅能力。與此同時，魁登斯帶領幾個葛林戴華德嘅追隨者襲擊並且殺死咗隻母麒麟，同埋捉走咗新生嘅麒麟bb。葛林戴華德隨後殺咗麒麟bb去奪取佢預知未來嘅能力。然而，佢哋唔知嘅係，麒麟生嘅係孖仔，紐特救走咗細嗰隻。

阿不思·鄧不利多同葛林戴華德之間有血盟，無辦法攻擊對方，所以佢搵咗紐特、佢阿哥西瑟·斯卡曼德、伊法魔尼嘅魔咒學教授拉莉·希克斯、法國塞內加爾裔巫師尤瑟夫·卡瑪、美國莫魔雅各布·科沃斯基同紐特嘅助手邦媞去阻止葛林戴華德想統治世界嘅陰謀。尤瑟夫被派去葛林戴華德嗰邊做卧底，而其他人就被派去德國柏林。喺嗰度，佢哋目擊國際巫師聯合會（ International Confederation of Wizards, ICW）撤消對葛林戴華德嘅所有控罪，並容許佢去參選競爭最高領袖（Supreme Mugwump）嘅職位。

葛林戴華德嘅追隨者滲入咗德國魔法部，捉走咗西瑟，又計劃暗殺嚟自巴西嘅競選對手維森西婭·桑托斯。鄧不利多安排咗新任務：叫紐特去救返佢阿哥，拉莉去阻止暗殺計劃。紐特成功喺德國嘅秘密監獄救返佢阿哥，拉莉同雅各布都成功阻止咗暗殺計劃，但係喺逃走嗰陣雅各希被人屈想刺殺葛林戴華德。佢莫魔嘅身份畀咗葛林戴華德一個向麻瓜世界開戰嘅藉口。與此同時，葛林戴華德派魁登斯去殺鄧不利多，鄧不利多好快就打低咗魁登斯，後尾發現佢竟然係細佬阿波弗·鄧不利多嘅私生仔-阿留思·鄧不利多。

巫師世界嘅領袖雲集不丹，打算用古老傳統嘅方法嚟選出新一任首領：由麒麟向心靈純潔而善良嘅人鞠躬。葛林戴華德用招魂術控制之前殺死嘅麒麟，控制佢喺麒麟巡禮（Walk of the Qilin）上邊向佢鞠躬，操控選舉。葛林戴華德一上任就向麻瓜世界宣戰，並對「試圖刺殺佢」嘅雅各布施以酷刑咒。魁登斯、紐特同邦媞嚟到揭發葛林戴華德，紐等打開由邦媞帶嚟現場嘅行李箱，攞出倖存嘅另一隻麒麟。麒麟先向鄧不利多鞠躬，鄧不利多拒絕做首領之後佢又向桑托斯鞠躬。葛林戴華德怒火中燒，試圖殺死魁登斯，阿不思同阿波弗出手保護，阿波弗救走咗阿留思，而阿不思同葛林戴華德嘅咒語撞埋一齊，解除咗佢哋之間嘅血盟。兩人隨即一翻戰鬥，戰鬥其間佢哋感受到對方嘅心跳，雙雙收手無再打落去，葛林戴華德消影撤退。

最後，阿波弗同魁登斯相認，一齊返屋企。雅各布同奎妮喺雅各布嘅麵包店結婚，一班人同蒂娜·金坦前來道賀。鄧不利多喺遠處注視兩人成婚，多謝紐特幫手，之後就獨自消失喺茫茫夜色中。

## 演員

## 製作
### 發展
2014年10月，華納兄弟宣佈呢系列嘅電影「至少」會係一個三部曲，而第三集將會喺2020年11月20號上映。

2016年7月，導演大衛·葉斯確認J.K. 羅琳已經有第三輯電影劇本嘅構思。同年10月，據報導《怪獸系列電影》將會有五部電影，羅琳、David Heyman、Steve Kloves、Lionel Wigram做監製，而艾迪·烈柏尼會回歸，做呢個系列嘅主角紐特·斯卡曼德。11月，葉斯透露佢會為成個系列五套戲執導，話「我鍾意拍戲，而且我有一隊好好嘅團隊，佢哋好似家人一樣。」

2018年10月，尊尼·特普暗示佢會返嚟第三部做返蓋瑞·葛林戴華德嘅角色，而電影會喺2019年年中開始拍攝。

2019年2月7號，據透露電影嘅背景設喺1930年代，故事講述巫師世界捲入第二次世界大戰，除咗頭兩集講過嘅美國同英國嘅魔法政府之外，仲講埋不丹、德國同中國嘅魔法社區。同年11月，華納兄弟發佈一份新聞稿，宣佈電影劇本由羅琳同克羅夫斯一齊寫，第三部電影設定喺巴西，主要拍攝地點會係巴西里約熱內盧，並且會喺2020年春季開始製作，之前曾經擔任《哈利波特》電影編劇嘅史提夫·克羅夫斯將會以聯合編劇嘅身分加入。

### 選角
2020年3月，據報導祖迪·羅、尊尼·特普、艾薩·米勒、艾歷遜·蘇度、丹·方格、Callum Turner、嘉芙蓮·禾達史東、艾迪·烈柏尼都確定咗會做返上一集嘅同樣角色。金秀賢做嘅蛇女納吉尼並無喺第三部出現，有推測話可能因為拍攝檔期係佢啱啱生完個女嘅時間，亦都有推測話本來第三部劇本就係無納吉尼呢個角色。頭兩部做阿伯內西嘅Kevin Guthrie原定都會返嚟，不過因為性侵犯被定罪被劇組炒咗。

同年11月，尊尼·特普宣佈因為佢同英國太陽報嘅官司導致公眾形象欠佳，被華納兄弟要求辭演。佢喺開拍之後淨係拍咗一場戲，但係佢嘅合約寫明無論套戲拍唔拍得完都要出糧畀佢，而據報佢嘅片酬係大約1000萬至1600萬美金之間。喺11月25號，華納兄弟宣佈麥斯·米基辛會代替尊尼·特普做蓋瑞·葛林戴華德嘅角色。米基辛選擇唔去模仿特普嘅演繹，佢話咁樣會係「創造性自殺」（creative suicide），但承認依然需要「同之前發生嘅事築起某種橋樑」。

### 拍攝
主體拍攝最初定喺2019年7月開始，但係喺2019年1月，由於《怪獸與葛林戴華德之罪》嘅票房比預期少，華納兄弟宣佈為咗有更多時間完善劇本同埋計劃好未來嘅電影，製作被推遲至2019年尾。2019年10月，丹·方格話第三部電影嘅主體拍攝會喺2020年2月開始。

之後主體拍攝就定咗喺2020年3月16號開始，但係因為武漢肺炎肆虐，華納兄弟推遲咗電影嘅製作。2020年8月20號，電影獲確認會喺9月喺英國開始拍攝。拍攝喺9月20日正式開始，並有採取安全預防措施，以確保演員同工作人員免受武漢肺炎嘅傷害同日，烈明尼證實電影已經開始拍攝。2021年2月3號，一名工作人員嘅武漢肺炎檢測呈陽性，喺英國華納兄弟利維斯登工作室嘅拍攝工作被暫停。雖然呢部電影以柏林同不丹為背景，但並唔係喺真實地點拍攝。佢哋喺利夫斯登華納兄弟工作室嘅外景同攝影棚到被重新構想同埋重建。

## 市場營銷

## 發行

## 反應
### 票房

### 評價

## 參考資料
困惑度

**困惑度**（，PP）反映一個概率分佈「有幾能夠預測個樣本」，一個離散概率分佈 p 嘅困惑度計法如下－
:\mathit{PP}(p) := 2^{H(p)}=2^{-\sum_x p(x)\log_2 p(x)}=\prod_x p(x)^{-p(x)}，當中

H(p) 係個概率分佈嘅資訊熵。簡單講，困惑度愈高，就反映個概率分佈愈做唔到肯定嘅預測（所以困惑度愈高，表示個概率分佈愈係差）。

自然語言處理好興用「個程式對每隻字嘅困惑度」嚟做量度「個模型有幾掂」嘅基準。
## 睇埋
*資訊熵
*概率論
*自然語言處理
## 攷
分析-綜合區別

**分析-綜合區別**（；）係哲學上有陣時會攞嚟將啲命題分類嘅做法，最先由德國哲學家伊曼努爾·康德提出嘅。
## 概論

根據呢套分類法，命題可以分做兩大類：
***分析**：指句嘢係真定假取決於句嘢本身嘅意思－有啲陳述望落只要人理解咗佢哋嘅語義就唔需要任何證實；同埋
***綜合**：指句嘢係真定假取決於句嘢同世界嘅關係；

(其實唔使咁複雜，判斷一句命題係分析定係綜合語句，只要睇真假值就得。即係當你可以判斷到語句嘅真假時，咁就係分析語句；相反當你判斷唔到語句嘅真假時，咁就係綜合語句)

舉例說明：
*「三角形冚唪唥都係有三條邊嘅。」呢句嘢屬於分析，因為三角形嚴格嚟講唔係一嚿現實存在嘅物體，而係一個概念－**三角形**定義上已經包含咗**有三條邊**。
*「我阿爸嘅細佬係我阿叔。」呢句嘢阿叔（謂語）嘅概念已經包含咗「我阿爸嘅細佬」（主語）嗰度。
*「所有嘅單身漢都係未婚嘅。」呢句嘢屬於分析，因為**單身漢**定義上就係指未結婚嘅成年男人。
*「有心臟嘅生物冚唪唥都有腎臟。」呢句嘢屬於綜合，**有心臟嘅生物**定義上係有心臟同埋有生命（生物 = 有生命嘅嘢）嘅，但個定義唔肯定包含**有腎臟**。
*「我阿爸嘅細佬超重。」呢句嘢屬於綜合，因為**阿爸嘅細佬**定義上唔包含**超重**。
不過康德呢種分法**唔係個個哲學家都贊同**：因為自然語言成日有含糊嘅情況，所以亦都有學者否認語義分析命題與綜合命題之間有得明確噉劃分，或者直程否認分析-綜合區別。另外，亦有學者認為應該以連續嘅命題序列代替傳統對分析與綜合嘅截然兩分。

## 對比先驗後驗

康德喺佢本名著《純粹理性批判》（德文：Kritik der reinen Vernunft；英文譯名：Critique of Pure Reason）度有講到分析-綜合區別同先驗後驗區別之間嘅關係。如果結合兩套分類法，求知者喺求知過程當中會撞到嘅命題，可以分做四大類：
#分析 ***a priori***
#綜合 ***a priori***
#分析 ***a posteriori***
#綜合 ***a posteriori***
一般認為，分析 ***a posteriori*** 係自相矛盾嘅，所以分析命題全部都屬 ***a priori***，不過綜合命題就可以分兩種：
*綜合 ***a priori***：一個成日畀人引用嘅例子係「兩點之間最短嘅距離係直線」，好似呢句命題噉嘅好多數學知識，都涉及「由現有概念度推理出新知識」嘅過程，所以唔係齋係講個概念定義上有嘅特徵－即係話呢啲命題屬於綜合；但同時呢啲命題又往往唔使對現實做觀察就可以得知。
*綜合 ***a posteriori***：「佐治五世由 1910 年去到 1936 年在位。」（典型啲人講到「後驗命題」即刻會諗起嗰類命題）

## 概念史

休謨已意識到呢樣嘅分別，但呢種分別係康得清楚地提出嘅，後來由弗雷格（Frege）畀出咗更明確嘅形式。維特根斯坦喺佢嘅《邏輯哲學論》中指出*分析式*陳述冇表達任何觀點，都就係冇告訴人們新嘅東西。雖然佢哋唔需要證實，佢哋都唔具有知識性。

## 睇埋
*客觀
*語義
*科學方法
## 註釋

## 引咗
曾美欣

**曾美欣**（；）係香港女歌手，2021年參與ViuTV搞嘅真人騷選秀《全民造星IV》，60強止步，之後獲邀加入由《造星IV》參賽者自組組合Lolly Talk，做咗其中一位成員。粉絲會叫MEIMEI做司令，所以粉絲名係「美軍」，應援色係藍色。

## 簡歷
### 入行之前
曾美欣入行之前，持續參與經營個人咖啡網店同個人YouTube頻道。

### 參與《全民造星IV》
2021年，曾美欣參與香港電視頻道ViuTV大型選秀節目《全民造星IV》，參賽編號係44號。佢96強自選項目係跳唱《小碎步》，成功入60強後，被編入A2組，同而家Lolly Talk成員阿蛋、Tania、Elka、阿Yo同Lolly Talk非活躍成員Day同一組，表演As One歌曲《Candy Ball》同進行Dance Battle，最後輸咗，同組除咗Day、阿蛋外，其他人全被淘汰，60強止步。

### 自組Lolly Talk
雖然無機會入《全民造星IV》官方女團，但佢同一眾A2組成員喺2021年12月23號自組成立Lolly Talk，成員包括Mei Mei、Tania、Elka、阿Yo、阿蛋、Day，同時加入3位96強成員Sinnie、Yanny同阿妹，拍攝跳唱聖誕特別版MV Cover《Candy Ball》，之後成員Day喺2022年1月12號正式加入女團COLLAR，淡出Lolly Talk。

2022年1月27號到31號，曾美欣同其他Lolly Talk成員喺尖沙咀搞年宵活動。同年4月15號，曾美欣所屬嘅Lolly Talk正式推出第一首團歌《8SEC》；同年7月11號，Lolly Talk推出第二首團歌兼派台作品《三分甜》；同年7月31號，Lolly Talk參與喺麥花臣場館搞嘅「花漾女生音樂祭」，係Lolly Talk頭一次參與嘅公開現場音樂表演。

## 濕碎事
*曾美欣係Lolly Talk入面年紀最大嘅成員，亦係唯一考過舊學制公開試（會考同高考）嘅成員。
*曾美欣身高156厘米，係Lolly Talk入面最矮嘅成員。
*曾美欣在Lolly Talk團中擔當著大家姐的角色，團內人緣極佳，是團中的開心果。
*曾美欣阿媽係印尼華僑。
*曾美欣擅長煮嘢食，對印尼撈麵有深入研究，不時都煮嘢食比團員。
*曾美欣擅長運動，在2024年和了團員郭曉妍舉行「打 MeiYo」企劃的拳賽贏了「女拳王」之稱。

## 音樂作品

*暫未有個人作品

## 影視作品
### 音樂製作

## 演出
### 電視節目
*2021年：香港節目《全民造星IV》參賽者 (VIUTV)

*2024年：香港節目《香港奇則3》第5集嘉賓 (HOYTV)
*2024年：臺灣節目《小姐不熙娣》第561集嘉賓 (東森綜合台)

### [[音樂錄像|MV]]演出
**
*2021年：[[全民造星IV]]《前傳》[[音樂錄像|MV]] 2021夏の三部曲：女團の駅

== 出席活動 ==
**'''

## 出面網頁
*
*全民造星IV | Mei Mei
武漢肺炎瑙魯疫情

**武漢肺炎瑙魯疫情**係介紹「武漢肺炎」喺瑙魯嘅爆發情形。截至2022年7月1號，瑙魯夾埋有3398單確診病例，冇人死亡。

## 情況
### 全程零感染
瑙魯既係世界最細嘅島國，又係人口超少嘅國家，加上成個國家都係四面環海望唔到邊。旅遊方面，即使係行路都可以玩晒成個瑙魯，加上成個島都係鳥屎形成嘅磷酸鹽地搞到當地居民頂唔順，所以好少見到有境外旅客出入境。境內先至得1個國際機場，喺爆發武漢肺炎疫情之前，淨有往返基里巴斯、斐濟、馬紹爾群島、湯加同澳洲布里斯班嘅5個城市航班，且一個禮拜得三班飛機往返。自從澳洲喺2020年3月2號發現第一單武漢肺炎感染個案後即刻禁晒中、意、韓三國旅客入境，甚至唔畀境外船隻靠近；同月19號因斐濟確診第一單武漢肺炎而繼續減少航班，淨得澳洲布里斯班先至有飛機往返兼減少到每個月兩班飛機。重規定埋境外返瑙魯啲人必須要喺當地旅館隔離14日，證實冇事先至畀入境。

雖然喺2021年12月14號喺瑙魯附近證實出現過輪渡感染武漢肺炎案例，但輪渡冇打算入瑙魯而冇計數。嗰時因海空道路都封鎖嗮，所以從2020年1月24號開始一直以嚟，瑙魯兩年幾未出過任何武漢肺炎感染個案。

### 失守
2022年4月2號，瑙魯確診咗第一單且一次過出現兩單感染武漢肺炎個案，患者出自喺2022年3月27號入境澳洲昆士蘭州布里斯班隔離，3月31號搭從布里斯班直達瑙魯嘅航班後入境瑙魯，入境前核酸結果測試過3次都係陰性，直到第4次檢測先至證實感染武漢肺炎。4號又再確診第三單感染武漢肺炎個案。事發後，醫院都規定凡係入去探病或睇病啲人，都必須要佩戴口罩。同月27號確診第4單感染個案。

踏入5月，第一日確診第五單感染個案；10號再次確診兩單感染個案；14號確診第八單感染個案。隨後一直冇確診個案，直到6月13號當日確診5單感染個案。到月底最後一日，總確診數去到13單。

### 大爆發
2022年6月21號，瑙魯當地出現第一次大型爆發感染武漢肺炎個案。當日出現單天確診372單嘅恐怖記錄。據了解，之所以爆發咁多人感染武漢肺炎，可能係因境外輸入嘅無症狀感染人士去到洗車舖開工時，造成大量人傳播感染有關。事發後，當地嘅自駕洗車業務都俾政府睇成聚集性行為而被勒令停業；喺街邊做擺攤銷售啲人都必須要佩戴口罩。三日後，感染數繼續飆升，總感染數重突破咗一千大關；同月26號重達到單日新增感染756單嘅恐怖記錄。嚟到月底最後一日，總感染數去到3,398單。

## 攷
Strayz

**Strayz**（又寫做**5trayz**）係香港一個女子歌唱組合，2022年4月埋班，係繼Lolly Talk後第二個由ViuTV選秀節目《全民造星IV》嘅參賽者自發組織嘅偶像組合，5位成員都係《全民造星IV》二十強選手。佢哋2022年7月13號發佈頭一首團歌《Stray》。

2023年尾，Strayz暫緩發展，成員以個人發展。
## 成員


CK Wong 20231230.jpg|黃斯琪
Valentina Cho 20221210.jpg|趙展彤
Wyllis Lam 20221210.jpg|林暐翹
Natalie Ho 20221210.jpg|何榛綦
Ariel Tsang 20221210.jpg|曾家瑩


## 音樂作品
***註：個人名義作品，請參閱成員個人頁面。***
### 單曲

### 派台歌曲成績

* （*）上榜中
* （-）未能上榜
* （×）沒有派往該台
* （**(1)**）兩週冠軍

## 音樂會
***註：個人名義作品，請參閱成員個人頁面。***
;2022年
*6月25號：TIME'S UP Live
*7月31號：花漾女生音樂祭
*12月10號：新人大熱唱2022
*12月25號：《反轉舊聖誕 2.0》演唱會（黃斯琪缺席）
*12月31號：ECHO MUSIC FESTIVAL 2022 音樂節（黃斯琪、曾家瑩缺席）
;2023年
*3月5號：香港工程師週嘉年華閉幕表演
*5月6號：《啟迪．愛》單車環港250KM挑戰 起步禮暨慈善音樂會（曾家瑩缺席）
*7月29號：The Nextwave 沙灘音樂節

## 獎項
* - 叱咤樂壇生力軍組合 銅獎

## 參考

## 出面網頁
*
九鐵鬧鬼廣告

**九鐵鬧鬼廣告**係指喺1993年由奧美廣告製作，九廣鐵路推出嘅一段廣告。廣告被指太陰暗，搞到出現鬧鬼傳聞，廿幾年後都仍然被人討論。

## 廣告內容
呢段廣告喺中國大陸拍攝，入面有多位小朋友喺度扮火車玩遊戲，原意係九鐵服務會努力咁將大家對火車嘅美好印象由童年推展至永遠，但由於唔少人覺得廣告音樂同場景都好陰森下，加上播出街嘅版本色彩有一定問題，結果衍生咗唔少傳聞。

## 有關傳聞
廣告出街之後，有人話入面第三個小朋友面無血色，又有人說入面有小朋友嘴角流血，仲有人話入面有一位原來並唔存在嘅細路女，喺第二段出現咗。之後，甚至傳出連拍廣告嘅導演同埋所有小朋友都死晒。

## 各界跟進回應
### 九鐵
九鐵之後停播廣告，又搵返晒當時有份拍廣告嘅小朋友出嚟，證明所有人健在。九鐵又話，係剪接出咗問題，當時係拍咗幾次然後將比較好嘅部份放埋一齊，當時無察覺問題，所以之後先至有唔協調嘅情況，九鐵亦向各傳媒公開其他片段，證明佢哋無講大話。

### 無綫電視
無綫電視當年嘅節目《靈通天地線》，主持吳剛亦有跟進，證明小朋友相安無事。

## 文化影響
雖然傳聞澄清咗，但係至今香港同台灣兩地都會偶然有人再攞出嚟講，例如： 

* 2017年ViuTV電視劇《詭探》，入面有神秘部門「第七行動組」追查一啲靈異案件，其中一單就係講呢個廣告。
* 2018年台灣全聯中元節廣告風波入面，有啲台灣媒體就將呢個廣告同九鐵鬧鬼廣告比較。

## 參考
2018年台灣全聯中元節廣告風波

**2018年台灣全聯中元節廣告風波**，係指2018年台灣全聯福利中心喺中元節前夕推出，由奧美廣告製作嘅廣告，其中一支廣告，因為主角外型、場景內容都被指影射嗰時已故臺灣民主運動支持者陳文成而引起社會上嘅爭議。

## 有爭議嘅廣告內容
嗰段有爭議嘅廣告入面，著白襯衫嘅男主角，坐喺鏡面前，手上抱住一隻黑貓，但鏡面無反射出倒影，誠懇感謝中元普渡嘅人將佢哋當作真正嘅「好兄弟」，引起網上唔少討論。全聯喺自己嘅Facebook入面轉載呢段廣告嘅時候，甚至話佢哋今年中元7節請到「最難請」嘅代表。不過，有人發現，呢個男主角生前嘅背景同埋死亡時間都同多年前遇害嘅陳文成極為相似，Facebook同IG亦出現一個名叫Allen Chen嘅帳戶，頭像係廣告內面男主角，報稱係1950年1月出世，1968年至1972年就讀台灣大學，廣告入面嘅鏡亦寫上民國70年（1981年），正正就係陳文成遇害年份。

## 外間反應
有啲人覺得全聯咁做係消費已經死咗嘅陳文成，亦因為呢件事，多咗人關心228事件以外，白色恐怖之下無兇手嘅懸案。亦有網民估，另外兩段廣告嘅主角，係咪都係白色恐怖嘅受害者。

## 全聯嘅回應
佢哋後來上載成個廣告系列三段影片，影片內容包括早期曾受日本教育，講日文既媽媽、操外省口音嘅眷村伯伯，同埋被認定有影射陳文成嘅「講台語知識青年」，表示佢哋嘅初衷係為咗傳達喺台灣呢塊土地生長唔同族群嘅互相包容，鼓勵大家維繫「中元普渡」傳統習俗，事件純屬巧合，但考慮到社會反應，決定緊急停播廣告。

## 參考


類:2018年臺灣
全聯福利中心

**全聯福利中心**（）簡稱全聯、全聯集團，係臺灣連鎖超級市場，喺1998年10月成立，依家據點數量居於臺灣各超市之冠。

全聯福利中心最初頭只有66間賣場，以便宜形象著稱，但購物環境同埋服務品質逐年提升。全聯以中小型超市為主嘅優勢，透過尋找量販店唔考慮、但買嘢又唔方便嘅鄉村區域，以鄉村包圍城市策略擴張，並陸續併購楊聯社、善美嘅超市、台北農產運銷公司超市、全買超市同埋松青超市，強化生鮮、壯大營運規模，截至2021年12月31號為止，分店有1,078間，成為台灣最大嘅本土超市，另有imart 5間、二代店11間，以及小型店「全聯mini輕超市」5間。

## 睇埋
* 2018年台灣全聯中元節廣告風波

## 參考
賈維斯曲卡

**賈維斯布蘭森曲卡**（，）係英國音樂家，最出名係果占樂隊主唱，1990年代中期英倫搖滾靈魂人物之一。

## 私人生活
賈維斯曲卡喺雪埠出世。佢老竇係DJ同演員，喺賈維斯曲卡七歲時掉低全家搬去澳洲悉尼，賈維斯曲卡同佢家姐就噉同佢哋老竇失去聯絡近卅年，到1998年先至見返面。佢阿媽獨力揍大兩姊弟，仲係英國保守黨議員。

## 參考

## 出面網頁

* 賈維斯曲卡官方網站  
* 
* 賈維斯曲卡  喺 粗魯交易唱片（Rough Trade Records）
*
鄭芷淇

**鄭芷淇**（，）係香港女歌手，2021年參與ViuTV舉辦嘅真人騷選秀《全民造星IV》，60強止步後同《全民造星IV》中嘅A2組參加者自組組合Lolly Talk，成為創始成員之一。

## 簡歷
鄭芷淇本身係位學生。係2021年參與ViuTV《全民造星IV》之前，亦參加英皇娛樂網上真人騷「冤枉新秀訓練營」。

2025年宣佈與本地樂隊Zpecial 鼓手煒賢熱戀中。

## 演出
### 電視節目（[[ViuTV]]）
* 2021年：《全民造星IV》14號參賽者 
* 2022年：《囝囝女女730》第232集嘉賓

### 網上節目
* 2022年：「JFFT」《多人線上桌遊》
* 2024年：「試當真」《試爆實驗室》
* 2025年：「歡樂馬介休」《馬介休綜藝》

### 音樂劇
*2024年：《重拾：10分鐘》 飾 Agency 16777

### [[音樂錄像|MV]]
*2024年：冰島 David Mak《試爆》（試當真《試爆實驗室》主題曲）

## 個人音樂作品
* 2022年 : 衝の伴 (夠薑蔥 2022年DSE 打氣曲)

## 參考

## 出面網頁
*
*全民造星IV | Elka
油麻地站少女跳軌傳說

**油麻地站少女跳軌傳說**，係指1981年一名少年喺香港地鐵油麻地站跳落路軌，好多人當時以為搞出人命，但點知停車後完全無意外迹象，好多人誤以為係「集體撞邪」嘅事件，但後來傳媒人馮睎乾喺2019年3月，喺自己專欄寫文提及嘅時候，就收到讀者聯絡，話當年真係有人墮軌，但後來自己從月台離開咗。

## 事件經過
喺1981年11月10號（一說法係11月11號）下晝1點半，一列由中環開去觀塘嘅地鐵駛入油麻地站嘅時候，車長突然見到一名着校服嘅女學生跳落路軌，當時等車嘅乘客目擊情況大叫司機停車。司機即時拉剎車掣，但列車仍然滑行，好多人都覺得個女學生應該被捲入車底，之後警察同消防到場拯救，地鐵亦暫停佐敦至旺角站嘅服務。但搜索咗一粒鐘，路軌完全搵唔到血跡、屍體或者其他意外迹象，就連吊起列車後都無發現。

之後事件被列作誤報。地鐵發言人話，涉事車長健康良好，精神狀況無問題。

## 鬧鬼傳言
由於當時車長同乘客都有目擊，有人就以為係墮軌者係靈體，令車長同乘客「集體撞邪」，亦有說法指女學生只係看到一個同自己一樣嘅人墮軌，之後嚇到仆番屋企，幾日後因病身亡，形容係「死亡預告」。

## 關於傳言真確性
傳媒人馮睎乾喺2019年3月，喺自己專欄寫文提及事件，並且喺Facebook分享文章，之後有兩名表示認識女事主嘅人話，事主無死，當年生完BB後懷疑患上躁鬱症，身穿白衣墮軌，但匿埋到路軌中間而無被車過，之後返回月台離開。佢之後信咗基督教，到2019年都重喺度，生活平凡安穩。

## 參考
彩虹站第三條路軌傳說

**彩虹站第三條路軌傳說**，係指位於港鐵彩虹站，中間第三條路軌被保留、荒廢，甚至話可以直通鬼門關嘅傳說。

## 傳說內容
1980年代，彩虹站首次通車時曾經出現意外。平日只需要四分鐘嘅路程，但下一站職員遲遲未見列車埋站，開出後嘅列車更加失去聯絡。一個站之間，系統失靈，只係傳出詭異嘅沙沙聲。之後列車終於到站，但車長就臉無血色，唔肯講發生乜事。車上所有人受驚過度送院，之後更有傳有工作人員離奇死亡。之後，就開始傳出路軌通往鬼門關嘅傳聞，當時有人更指地鐵曾請經道士到彩虹站調查，最後為咗安撫人心，地鐵決定多開一條路軌，自此以後地鐵就沒再用嗰條路軌。

## 關於傳說真確性
地鐵曾經解釋，被指鬧鬼嘅中間月台路軌，其實係通往九龍灣車廠。港鐵亦曾經喺2016年10月上載喺車頭拍攝嘅片段，展示列車其實只是通往九龍灣車廠。亦有另一個講法，話係70年代政府本來計劃再擴展東九龍線，由鑽石山至上環，不過由於最後計劃被擱置，所以多出來嘅第三條路軌而家只係用作調配列車，而唔係接載乘客。YouTuber 亦曾經查證，指出中間路軌係用嚟配合九龍灣車廠，路軌到依家都偶然會被使用。

## 參考來源
碧仙桃大學

**碧仙桃大學**（）係英國碧仙桃一間大學，歷史可以追溯到1595年，而1909年正式獲皇家承認大學地位。
冇機場國家一覽

一般嚟講，全球大多數國家都有機場嚟畀飛機升降往返。不過到而家爲止，唔係各國國家及地區都有機場做標配。呢度寫嘅係**邊啲國家及地區冇機場**：

## 完全承認嘅國家地區
全球有5個承認嘅國家地區，境內冇機場：

## 有限承認嘅國家地區

## 唔承認嘅國家地區
### 非自治領土
全球有2個非自治領土，境內冇機場： 

### 蚊型國家
蚊型國家一般係食自己，好多時冇機場，即使係起到直升機場或有自己嘅出入港碼頭已經係好唔錯嘅事。
*摩洛西亞
*西崙公國
*西南極大公國
*塔羅薩王國
*英屬西佛羅里達自治領

## 註同攷
;註

;攷

類:機場
類:國家一覽
林士站鬧鬼傳說

**林士站鬧鬼傳說**係指香港地鐵本來想以林士站作為東九龍綫總站，但因為施工期間各種靈異事件，最後擱置用嘅站嘅都市傳說。

## 傳說內容
地鐵原本想以林士站作為東九龍綫嘅總站，但係喺起林士站嘅時候好多工人喺施工過程入面離奇死亡，而且好多人見到鬼魂喺月台出沒，於是地鐵以車站「為載客量不足」而暫停工程，改為喺更下層嘅位置起上環站作為新總站，而林士站起好咗嘅大堂建構，亦都由上環站接收。但靈異事件並無就此結束，相傳深夜喺封閉月台隧道嘅石磚後面都會傳來慘叫聲，甚至有乘客闖入路軌後無故身亡，地鐵公司再為荒廢月台加上圍欄，以防再次發生事故。

## 關於傳說嘅真確性
林士站嘅存在，其實係政府喺1970年代計劃起東九龍綫，以林士站同埋上環街市站作為尾站，而呢兩個站喺入閘區域相通，就好似中環站同香港站相通咁。不過政府後來決定擱置東九龍線計劃。另外，林士站同呈90度角，代表根本同互不相連，連接唔到。

## 參考
打麻雀運動

**打麻雀運動**，又叫**消滅麻雀運動**，指嘅係中國大陸1958年2月開始，大躍進初期毛澤東發起嘅「除四害運動」之一，以消滅麻雀為目標嘅全國性大規模群體事件。

## 背景
喺中國歷史上曾經就麻雀嘅食性發生過激烈嘅爭論。1955年，有農民反映麻雀食農作物。時任中國共產黨主席毛澤東知道之後就話麻雀係害鳥，最好要消滅。1957年1月18號，時任教育部副部長、生物學家周建人喺《北京日報》發表題為《雀是害鳥無須懷疑》嘅文章，就肯定：「麻雀係害鳥，害鳥應當撲滅，唔使猶豫。」

毛澤東根據當時情況自行判斷，之後喺中共中央會議上全體討論認為麻雀以谷物為食，影響到農業生產，因此將麻雀定為四害之中嘅老四，喺中國大陸開展咗除四害運動。

## 過程
1958年初，中國殺死咗近20億隻麻雀。

## 影響
### 對生態嘅嚴重影響

殲滅麻雀嘅結果令農田當中嘅害蟲幾乎冇曬天敵，而第二年嘅糧食嚴重失收，發生極為嚴重嘅饑荒問題。無幾耐之後，包括鄭作新在內嘅好多鳥類學者通過野外研究，證實咗喺麻雀嘅食譜入面，人工種植嘅谷物僅佔唔到50%嘅比重，佢哋嘅研究成果甚至發表喺中共中央機關報《人民日報》上面，可謂史無前例。1959年11月27號，中國科學院黨組書記張勁夫，綜合生物學界嘅意見，寫咗一份《關於麻雀問題向主席嘅報告》。隨即喺1960年3月16號，毛澤東喺為中央起草嘅關於衛生工作嘅指示入面改變咗消滅麻雀嘅決定，提出麻雀唔打啦，取而代之嘅係打臭蟲，4月19號，包含修正之後除四害嘅《農業發展綱》四十條，正式提請第二屆全國人民代表大會第二次會議討論通過，向全國公布。從承受唔起麻雀造成嘅糧食損失而打麻雀，到全面權衡利弊、寧可遭受糧食損失都要容忍麻雀，最後仲係肯定咗麻雀嘅作用，改變咗打麻雀嘅做法。但係由於生態平衡已經受到破壞，再加上糧食制度同政策錯誤、浮誇風等問題，最終都係改變唔到「三年大饑荒」嘅發生。

### 事後清算科學家
喺幾年之後開始嘅文化大革命入面，呢啲反對打麻雀運動嘅科學家被扣上利用麻雀做文章嚟反對毛主席、反對大躍進、反對最高指示等種種罪名，受到殘酷迫害。朱洗喺1962年就已經病逝，但當時仍被扣上將毛主席同腓特烈大帝相提並論、公開反對毛主席嘅罪狀，因此受到紅衛兵砸碑掘墳、曝其屍骨。

## 參考
講臺

**講臺**係學校同演講廳常見嘅設備，似一張高身嘅檯，放喺講者前面，方便講者擺講稿或者播簡報嘅手提電腦。
電話會議

**電話會議**係種即時交換聲音訊號嘅會議方式，用電話將至少三方嘅人連接埋一齊開會。每一方可以係一個人或者幾個人，如果有幾個人，通常會喺會議室開部電話會議專用嘅電話去駁。
雞油

**雞油**，又叫**雞脂**、**雞脂肪**，係由雞提煉出嘅動物油，常見用途係煮食（譬如海南雞飯嘅雞油飯），亦可以整寵物嘢食同生物油渣。
鐘面

**鐘面**又叫**錶面**，係指鐘或者錶嘅可見部份，透過上面嘅指針指向刻度去顯示嗰陣嘅時間。鐘面基本有**時針**同**分針**，分別顯示鐘頭同分鐘，有啲會有埋**秒針**顯示秒。
鐳射打印機

**鐳射打印機**又叫**雷射印表機**、**激光打印機**，係種常見嘅打印機類型，用鐳射光（激光）控制碳粉去打印。
泥膠

**泥膠**係種細路玩具，可以任意整成唔同形狀，主要成份包括鈣鹽、花士令同脂肪酸，約莫1900年喺英國發明。
沖涼帽

**沖涼帽**係畀沖涼嘅人戴嘅帽，防止頭髮畀水整濕，當唔需要洗頭而又唔想整濕頭髮嗰陣用。
柴狗幣

**柴狗幣**（**Shiba Inu**）係種加密電子貨幣，用柴狗做嘜頭，2020年開始發行，定位做「狗狗幣殺手」。
健身器械

**健身器械**係專為健身而設計嘅設備，可以係簡單嘅彈簧裝置，亦可以係精密嘅電子設備，譬如跑步機、健身單車。
凍房

**凍房**係種貨倉建築，入面有大型冷凍設備，將貨（通常都係嘢食）儲存喺低過室溫嘅環境。
電力變壓站

**電力變壓站**，簡稱**變壓站**或者**變電站**，係種輪電設施，將高電壓轉換做低電壓，再送到各個用戶。
有機肥田料

**有機肥田料**係用天然方法生產嘅肥田料，有大量碳元素，最常見來源係動物嘅屎，又或者用有機材料加工整成嘅堆肥。
餐盒

**餐盒**係裝餐用嘅盒，通常裝到夠一個人食一餐份量嘅嘢食。舊時餐盒多數用金屬整，現代就比較多用塑膠。
雙糧

**雙糧**係種員工福利，每年年底額外出多一個月嘅人工，所以又叫**十三個月糧**。不過唔少公司未必會出啱啱好一個月糧，而係跟公司業績同員工表現去決定畀幾多，叫**年終酬金**、**年終花紅**或者**年終獎金**。
詩季織織

《》（日文：詩季織々，英文：Flavours of Youth），又叫《》，係一套 CoMix Wave Films 同繪夢動畫製作嘅電影。呢套戲係由三個用「衣食住」嚟做主題嘅故事組成嘅選集，分別喺北京、上海、廣州三個城市發生。大陸累計票房賺咗大概 280 萬人民幣。

## 劇情
《一碗鄉愁（向陽早餐）》【主題：食】

喺北京打工嘅小明覺得佢嘅生命太過單調，好煩躁。有一日朝早返工嘅路上，小明突然間諗起咗佢喺湖南故鄉嘅時光。佢同佢阿嬤喺鄉下生活、佢返學路上面感受到嘅戀愛氣息、佢喺學校裏面發生嘅事件，回憶返童年啲記憶嗰陣，諗返起細個食嘅三鮮米粉。而家喺北京大城市，人同人之間嘅距離甚至比米粉之間仲遠。就喺嗰陣，小明收到咗佢嬤嬤病得好犀利嘅訊息。阿嬤終於見到返到湖南嘅小明，過咗幾分鐘之後，過咗身。小明去翻細個成日去嘅米粉店，懷念同嬤嬤一齊嘅時光，以及對未來感到滿足。

《霓裳浮光（小小時裝秀）》【主題：衣】

住喺廣州嘅一對姊妹，家姐叫依琳，係個時裝摩度，妹妹叫璐璐，係個專修學校嘅學生，細個嗰陣失去咗父母，互相依靠噉生活。依琳雖然事業大放異彩，但係唔單只人際關係惡化、日日工作煩惱、仲同戀人分咗手，因此覺得自己人氣衰減緊。依琳喺其中一次時裝表演突然間暈咗之後，打算轉行，叫璐璐教佢點整衫，引起爭議。主管聽完依琳同佢解釋咗情況之後，畀咗依琳一張紙條，叫佢喺某個地方約會。依琳到咗個地方之後，發現咗佢下一個時裝表演會喺呢度舉行，並且收到咗璐璐特別畀佢嘅禮物——從細到大依琳最想要嘅紅色連身裙。之後，兩姊妹一個從學校畢咗業，另一個繼續做摩度，兩個都比以前覺得更加滿足。

《纖雨初晴（上海戀）》【主題：住】

喺 1999 年上海石庫門居住跟嘅李墨同夏小雨同學兩者之間深情厚意。其中一日，夏小雨返屋企嗰陣跌嚫，返唔到學。李墨用小雨畀佢嘅錄音帶，錄咗課堂內容。之後，小雨同李墨用錄音帶交流，建立咗青梅竹馬嘅關係。過咗一陣，小雨同李墨交代咗屋企人逼去楊浦大學讀書嘅志向。李墨打算都報名讀楊浦大學，但係為咗唔整到小雨擔心，冇同佢講到。小雨最後為咗留低同李墨相處，特登肥咗個入學試，結果畀佢老豆打到入院。小雨亦都冇辦法同李墨講佢嘅計劃，李墨結果畀大學收咗。李墨因此離開咗石庫門，小雨飛咗去美國讀書，李墨同小雨最終疏離得比想像中仲遠。幾年後，李墨喺社會工作覺得唔太順利，決定搬屋。收拾行李嗰陣，揾返小雨畀佢嘅錄音帶，發現最後冇聽到嘅信息係小雨諗住同佢講話想特意陪李墨，唔入楊浦大學，聽完之後，李墨大喊。再過多幾年，李墨喺自己管嘅旅館門口見到小雨，互相微笑。

片尾場景，所有主角全部喺同一個機場準備等機，全部都覺得人生好滿足。

## 登場人物
### 一碗鄉愁
**小明**（日文：シャオミン）

配音：坂泰斗（青年），伊瀨茉莉也（細佬）（日文）；白客（青年），常蓉珊（細佬）（大陸普通話）；鈕凱暘（台灣國語）；克里斯賓 · 弗里曼（英文）

湖南出世，而家喺北京工作。細個同阿嬤生活。

### 霓裳浮光
**依琳**（日文：イリン）

配音：壽美菜子（日文）；彭師欣（普通話／廣東話）；楊凱凱（國語）；伊雯·瑞秋·伍德（英文）

廣州住跟嘅一個高人氣嘅摩度，父母都離咗世，同妹妹一齊生活。

**璐璐**（日文：ルル）

配音：白石晴香（日文）；陳穎輝（普通話／廣東話）；徐瑀甄（國語）；肖乔娜（英文）

住廣州，服裝設計專修學校讀緊書。雖然係依琳嘅阿妹，但係性格好內向。即使同家姐性格完全相反，佢依然好關心佢。

**史蒂夫**（日文：スティーブ）

配音：安元洋貴（日文）；李嘉恆（普通話／廣東話）；宋克軍（國語）；George Ackles（英文）

依琳嘅主管，喺公司方面係依琳好重要嘅商量對象。同璐璐關係唔差。

### 纖雨初晴
**李墨**（日文：リモ）

配音：大塚剛央（日文）；梁達偉（普通話／上海話）；蔣鐵城（國語）；Ross Butler（英文）

上海人，建築設計行業做嘢，但係工作停滯不前。

**夏小雨**（日文：シャオユ）

配音：長谷川育美（日文）；唐雅菁（普通話／上海話）；唐雅菁（國語）；Erica Mendez（英文）

李墨嘅初戀對象，細個成日一齊玩。由於學業，最終同李墨疏遠咗，人生道路同佢就得好唔一樣。

## 攷


## 拎
* 官方網站（日文）
邦迪灣

**邦迪灣**（；）係皮卡恩群島一海灣，亦係南太平洋嘅港口，個名出自嘅帆船。

因爲皮卡恩群島內嘅設施非常落後，加上境內既冇機場，又冇直升機場，所以佢亦係皮卡恩群島唯一出入島嘅地方。因為碼頭規模非常原始，停唔到大型船隻，所以啲人出入皮卡恩群島之前都要備正隻艇仔或帆船仔停正港口邊先至得。

## 出面網頁
* Photos of Pitcairn – including Bounty Bay
* Map of Pitcairn Island

類:太平洋
類:海灣
類:港口
類:皮卡恩群島
龍瑞卿

**龍瑞卿**，香港傳統親中派民建聯黨員，曾經係屯門區議員（龍門選區）。

## 部分公職

* 屯門區分區委員會（大興及山景）主席

## 選舉歷史

### 2008年同2012年立法會選舉
佢喺2008年同2012年嘅香港立法會選舉都有排喺黨友譚耀宗嘅名單入面，其中喺2012年，民調更一度顯示當時排第二嘅佢有機會當選。不過佢最終兩次都無當選。 

### 2011年香港區議會選舉
喺2011年香港區議會選舉入面，龍瑞卿以2,310票當選，打敗民主黨成員馮卓奇（871票）及人民力量陳建璋（666票）。

### 2015年香港區議會選舉
喺2015年香港區議會選舉入面，佢自動當選。

### 2019年香港區議會選舉
佢喺2019年香港區議會選舉迎戰得到泛民主派支持，「屯門十一兄弟」之一嘅曾錦榮。呢次選舉入面，香港修例風波成為選民關注嘅議題，雖然一度有200萬市民出來遊行反對修訂逃犯條例，但親政府派仍然支持修訂，因此佢嘅選情亦受到影響。曾錦榮亦批評龍瑞卿，無為龍門居居民爭取最大權益，而且竊取他人功勞自稱成功爭取。另外，龍瑞卿嘅辦事處亦因為佢堅持修訂逃犯條例而被破壞。最終，曾錦榮攞到4410票(60.1%)，而龍瑞卿只係攞到2931票(39.9%)而落敗，結束20年區議員生涯。

### 2021年香港選舉委員會界別分組選舉
佢喺2021年香港選舉委員會界別分組選舉入面參選，政綱標榜支持排除民主派人士嘅所謂『愛國者治港』，之後以677票當選成為選委。

## 個人生活
佢老公係同屬民建聯嘅陳雲生。

## 參考


類:前屯門區議員
歐陽曉晴

**歐陽曉晴**係香港親中派人物，依家係親中派文匯報嘅董事。

佢不時同中國內地唔少官員會面，推動內地各省同香港嘅交流，亦有份負責文匯報成立嘅未來之星同學會並擔任主席，不時帶領香港學生前往中國內地交流。

## 參考
香港大公文匯傳媒集團

**香港大公文匯傳媒集團**（，有時簡稱**大文集團**），係由香港《大公報》、《文匯報》喺2016年2月1號整合組建而成嘅親中派傳媒集團，總部位於香港香港仔田灣海旁道7號興偉中心2-4樓，喺北京、上海、廣州、深圳、鄭州、哈爾濱、西安、昆明設有新聞中心，另外喺美國、英國、加拿大、法國、俄羅斯、南非、馬來西亞、印度尼西亞、菲律賓、韓國、澳大利亞等地設有記者站。

集團部分重要人物包括：姜亞兵、歐陽曉晴等。

## 旗下傳媒
* 《大公報》
* 《文匯報》
* 《香港仔》
* 大公網
* 香港文匯網
* 大公文匯新聞網
* 點新聞

## 睇埋
* 文匯大公傳媒發佈假新聞爭議
* 未來之星同學會：由香港大公文匯傳媒集團領導下組成嘅親中派青少年組織

## 參考資料


## 出面網頁
* 香港大公文匯傳媒集團官方網站（大公文匯新聞網）
夜間失格

**夜間失格**（）係香港商業電台叱咤903嘅音樂生活節目，連埋廣告每集係一百二十分鐘。主持係奧仕卡。響2021年12月5號起星期日晚上十一點至星期一凌晨一點播放。報天氣嘅音樂係IcyFlame$ Feat. Jahkaiton嘅Friends Love Story同埋Holyway嘅ทิ้งไว้ตรงนี้，主題曲由before the night ends編曲製作，開場音樂係Chill Cow Lofi嘅Tokyo Lofi ChillCow Meows。每集節目集合咗20個情緒重整嘅建議。

## 播放時間
*2021年12月5號起：逢星期日晚上十一點至星期一凌晨一點播出
**2022年3月13號：由於奧仕卡放假關係，嗰個時段由歪歪嘅《那天我走上了歪路》代替
**2022年4月17號：由於奧仕卡放假關係，嗰個時段由歪歪嘅《那天我走上了歪路》代替
**2022年5月8號：由於Elsie放假關係，節目延長多一個鐘頭到凌晨2點，替代《艾爾絲懷疑仙境》嘅原定時段
**2022年5月22號：由於奧仕卡放假關係，嗰個時段由歪歪嘅《那天我走上了歪路》代替
**2022年6月26號：由於奧仕卡放假關係，嗰個時段由歪歪嘅《那天我走上了歪路》代替
**2022年8月14號：由於Elsie放假關係，節目延長多一個鐘頭到凌晨2點，替代《艾爾絲懷疑仙境》嘅原定時段
**2022年11月13號同20號：由於Elsie放假關係，節目延長多一個鐘頭到凌晨2點，替代《艾爾絲懷疑仙境》嘅原定時段
**2023年1月1號：由於直播《叱咤樂壇流行榜頒獎典禮2022》嘅關係，節目由當日23:45先至開始節目時段
**2023年1月8號：由於奧仕卡放假關係，嗰個時段由Woody嘅《叱咤樂壇Brand Yourself》代替
**2023年4月9號：由於奧仕卡放假關係，嗰個時段由薛晉寧嘅《扭扭擰擰扭扭擰》代替
**2023年6月25號：由於Elsie放假關係，節目延長多一個鐘頭到凌晨2點，替代《艾爾絲懷疑仙境》嘅原定時段
**2024年2月11號：由於Elsie放假關係，節目延長多一個鐘頭到凌晨2點，替代《艾爾絲懷疑仙境》嘅原定時段
**2024年9月15號：由於Elsie放假關係，節目延長多一個鐘頭到凌晨2點，替代《艾爾絲懷疑仙境》嘅原定時段
**2024年10月6號：由於Elsie放假關係，節目延長多一個鐘頭到凌晨2點，替代《艾爾絲懷疑仙境》嘅原定時段
**2025年4月13號：由於Elsie放假關係，節目延長多一個鐘頭到凌晨2點，替代《艾爾絲懷疑仙境》嘅原定時段

## 每集主題

## 參考


## 出面網頁
*夜間失格重溫網頁

|-
|width=30% align=center|**上一節目**短期租約
|width=40% align=center|**夜間失格**2021年12月5號－(23:00-01:00)
|width=30% align=center|**下一節目**-
陳文成

**陳文成**（）係臺灣新北市中和區人，喺林口區出世，密芝根大學博士，做過美國卡內基梅隆大學統計系助理教授，長期支持臺灣民主運動。陳喺1979年自美國打越洋電話畀施明德表示捐助《美麗島雜誌》一事被警備總部所監聽。1981年返臺，被警備總部約談，第二日就被發現陳屍喺臺灣大學研究生圖書館旁，被稱為陳文成命案或陳文成事件。

## 睇埋

* 2018年台灣全聯中元節廣告風波 - 全聯福利中心因為被指喺廣告影射陳文成造成嘅風波

## 參考
洪灝

**洪灝**，交銀國際前董事總經理、研究部主管，喺北京對外經濟貿易大學同埋澳洲新南威爾士大學畢業。

佢不時喺中國媒體入面發表對財經趨勢嘅評論分析，例如喺2018年佢曾經話過價值投資喺中國從未奏效。

2022年5月，香港、台灣有啲媒體報道佢被禁言，內地社交媒體賬戶已被凍結，包括微信同微博。喺佢被禁言之前，分別發表過中概股、資本外逃、誰還在賣、3月之亂合共4份報告，當中部分內容提及中國大陸資本外逃問題，對中國大陸股市發展持負面睇法，有啲聲音就質疑，事件係中共因為佢比較敢言而封殺佢，批評中共做法荒謬。

## 參考
2022年勞動節台鐵員工工業行動

**2022年勞動節台鐵員工工業行動**，係指台鐵企業工會喺台鐵公司化嘅問題上，抗議行政院方案，喺2022年5月1號發起集體以「合法休假」形式嘅工業行動，當日表定列車全數停駛。

## 參考

類:2022年臺灣
姜亞兵

**姜亞兵**，香港親中派傳媒人，而家係香港大公文匯傳媒集團副董事長兼未來之星同學會主席。

## 政治立場同言論
佢嘅立場係親中派，曾經喺一啲《文匯報》相關活動入面形容香港反送中運動係黑暴，又支持北京單方面推動《香港國安法》同修改香港選舉制度。另一方面，佢亦有唔少推動香港青少年往內地交流嘅工作，同埋大搞中國國情知識大賽。

## 參考
未來之星同學會

**未來之星同學會**係一個由香港大公文匯傳媒集團領導下組成嘅親中派青少年組織，2005年成立，並得到北京政府一啲部委、香港中聯辦同埋香港特區政府嘅支持。

佢哋嘅活動以推動香港青少年到中國內地交流為主，有時會得到一啲中資企業贊助（例如：光大控股），另外亦有同文匯報慈善基金舉辦獎學金項目，仲有舉辦國情知識大賽，為中國共產黨做宣傳。

佢哋嘅主席都係由大公文匯傳媒集團嘅董事高層擔任，先後歐陽曉晴 ‎、姜亞兵等。

## 外部連結

* 
* 官方網頁

## 參考
陳靜秋

**陳靜秋**（），和平醫院護理長，臺灣第一位喺SARS疫情殉職嘅醫療人員，因為佢嘅死亡，之後政府創立咗「陳靜秋條款」。

## 睇埋
* 謝婉雯：香港知名因為SARS疫情殉職嘅醫療人員
* 李文亮：喺武漢肺炎爆發嗰陣披露疫情被訓誡，之後感染肺炎死咗嘅醫生。
UPCO2

**UPCO2**（全名：Universal Carbon）係全球第一隻可經普通零售渠道買到嘅碳信用加密電子貨幣，由Universal Protocol Alliance推出。現時可以經Uphold購買，當做普通加密貨幣咁交易，或者用來抵銷碳排放。

## 參考
恆心

**恆心**（）係種性格特質。如果話一個人有恆心（恆心度高），即係話佢冇咁易會因為挫敗而放棄手上追求緊嘅目標。
## 睇埋
*性格衝動
*神經質
*生還分析
*愚公移山

## 引咗
幣安

**幣安**（）係一間全球性嘅加密貨幣交易所，為超過100種加密貨幣提供交易平台。2018年初以嚟，幣安喺交易量方面被認為係全世界上最大嘅加密貨幣交易所。

幣安嘅英文名「Binance」係由單字binary同finance組合而成。幣安喺2017年開始提供貨幣交易服務，每秒可以處理約140萬個訂單，提供150幾種加密貨幣嘅交易，包括比特幣、以太坊、萊特幣以及佢哋自己發行嘅BNB代幣等。

## 參考
十三邊形

**十三邊形**，或者叫**十三角形**，係有13條直邊嘅多邊形，總共有13隻角，內角和1980°。
十六邊形

**十六邊形**，或者叫**十六角形**，係有16條直邊嘅多邊形，總共有16隻角，內角和2520°。
十四邊形

**十四邊形**，或者叫**十四角形**，係有14條直邊嘅多邊形，總共有14隻角，內角和2160°。
十五邊形

**十五邊形**，或者叫**十五角形**，係有15條直邊嘅多邊形，總共有15隻角，內角和2340°。
十七邊形

**十七邊形**，或者叫**十七角形**，係有17條直邊嘅多邊形，總共有17隻角，內角和2700°。
十八邊形

**十八邊形**，或者叫**十八角形**，係有18條直邊嘅多邊形，總共有18隻角，內角和2880°。
十九邊形

**十九邊形**，或者叫**十九角形**，係有19條直邊嘅多邊形，總共有19隻角，內角和3060°。
二十邊形

**二十邊形**，或者叫**二十角形**，係有20條直邊嘅多邊形，總共有20隻角，內角和3240°。
廿一邊形

**廿一邊形**，或者叫**廿一角形**，係有21條直邊嘅多邊形，總共有21隻角，內角和3420°。
2022年女足亞洲盃決賽

**2022年亞洲冠軍盃決賽**係2022年女足亞洲盃入面決定邊隊攞冠軍嘅比賽，2022年2月6號晏晝喺主辦地——印度馬哈拉施特拉邦新孟買嘅DY帕蒂爾體育場踢。邊個隊喺比賽入得最多波嘅，會攞到2022年女足亞洲盃冠軍。呢場比賽係亞洲足協第20次辦嘅最頂級女足盃賽事兼爭最高榮譽嘅比賽。

## 賽前

印度喺2019年5月31號入圍申辦，初期未爆發武漢肺炎。自從印度喺2020年1月30號爆發第一單武漢肺炎感染個案後到2020年2月19號被推薦做舉辦場地為止，疫情先至零星個案。同年6月5號攞走咗2022年女足亞洲盃主辦權後先至疫情開始大爆發，嗰時好多體育賽事都停晒直到同年6月先至逐漸恢復。踏入2021年，因爲好多國家對出入境做咗限制措施，同年亞洲盃外圍賽統一分成六個東道主賽事地區嚟舉辦，因部份參賽隊唔滿意舉辦地提出嘅入境防疫政策或防止隊員打完賽事返到本地後證實感染武漢肺炎同參賽隊所在國發生政變，出現四支國家隊棄權嘅事。亞洲盃喺2022年1月20號開幕後，因防疫政策而冚唪唥波賽都唔畀觀眾入場睇波；泰國同印尼隊先爆出咗興奮劑醜聞而改旗嚟參賽，再喺決賽圈小組賽入面，受到東道主印度隊爆發集體感染武漢肺炎而退賽嘅影響，中國女足比南韓女足踢少一場波。殺入淘汰賽後，中國方面，八強先3-1搞沉越南、四強再同日本踢咗120分鐘都未出勝果（2-2），喺互射十二碼階段4-3反勝。南韓方面，八強先1-0搞沉澳洲、四強再2-0搞沉埋菲律賓。

喺呢場決賽之前，中國女足曾經攞過8次女足亞洲盃冠軍，而南韓第一次殺入決賽。

## 過程
呢場決賽係由中國對南韓。上半場南韓喺第27分鐘嘅頭槌同第48分鐘（補時）搏到嘅十二碼入咗波而領先中國兩粒；下半場踢咗差唔多過半就風雲突變，先喺第68分鐘搏到嘅十二碼入咗波，再喺第72分鐘嘅頭槌入波而追返兩粒。喺下半場補時階段，先喺第91分鐘出現中國近距離擋出兩次南韓必入嘅波，再喺差唔多第93分鐘輪到中國快速反擊時，直接喺十二碼位隔籬入波而3-2反超南韓；嗰時離補時結束重有唔夠2分鐘。隨後中國隊用埋最後一換人名額，南韓隊掟波入場無耐俾中國隊嘅隊員身體掂到，跟住球證吹鷄完場，中國隊3-2反勝南韓而攞到2022年女足亞洲盃冠軍。

成場比賽有3次視像助理球證介入：

## 賽後
球證吹咗完場鷄後，中國隊方面，好多女足隊員都衝入場內慶祝攞咗第9次亞洲盃冠軍，連教練水慶霞都俾足球隊員猛咁托起撐場，亦有隊員喺賽後第一時間接收亞洲盃冠軍嘅獎盃同獎牌嘅事。南韓隊方面，好多隊員都失晒望嘅表情同教練哥連培爾都成日諗場波究竟係點輸法。

## 聲音
### 比賽媒體
喺女足亞洲盃開賽之前，好多媒體成日對中國女足白鴿眼，即使係印度突然退賽同成功逆轉越南而殺入世界盃兼翻盤絕殺日本後，都有媒體唔睇好中國隊攞到亞洲盃冠軍，不過比賽結束後令好多亞洲媒體O晒嘴。喺CBS電視網，有講波佬以「What an incredible comeback」嚟形容中國女足嘅絕地反擊。喺中國大陸，咪咕視頻出現重演黃健翔喺2006年FIFA世界盃意大利對澳洲嘅16強賽事激動講解贏波、激動到拍檯同講到「乜係勁抽」；而CCTV-5喺球證吹完場鷄後話中國女足「好嘢」嘅事。而南韓媒體嘅講波佬喺中國女足第93分鐘入波之後歎氣到收晒皮。喺臺灣，緯來體育喺賽後重話到南韓隊喺輸波後點樣接受現實。賽後有網友猛咁撐中國女足成功攞走亞洲盃冠軍而成爲勵志故仔。

### 中國
開賽之前，受武漢肺炎大爆發影響，有好多中國大陸居民都唔畀出國到印度睇波或非必要唔跨省睇奧運賽事，加上咁啱係北京冬奧會舉辦期間而引起全國人民關注。因爲中國嘅體壇有唔同隊各自參加唔同性別嘅賽事，其中男足參加FIFA世界盃嘅亞洲區十二強賽；而女足參加家下嘅亞洲盃；冬奧代表團分別參加2022年冬奧會嘅唔同賽事，加上係農曆新年期間因大多數工作辦公場所都放假休息，而吸引咗大量觀眾收睇比賽。喺足壇出現「女足提早殺入世界盃，男足提早無緣世界盃」嘅事。尤其係男足喺2月1號作客輸咗畀越南而俾好多媒體鬧兼俾亞洲足壇笑餐飽。加上女足賽事冇乜電視媒體直播關注，有部份波迷要通過畀錢到PPTV或咪咕視頻或愛奇藝買VIP，或直接搵境外媒體而曲線轉播收睇女足比賽。嚟到決賽前一日（2022年2月5號），有好多中國波迷聯手上書要求CCTV-5直播女足亞洲盃決賽，結果央視聽咗波迷意見，喺決賽當日拎走咗原先嘅奧運會直播比賽而改成直播女足比賽；授咗權嘅網上直播平台（PPTV、咪咕、愛奇藝）亦宣佈免費直播呢場波；亦有部份省級嘅體育頻道（例如廣東體育）喺下半場完場前10分鐘內直播咗呢場賽事；甚至有部份波迷自己開直播間嚟講解呢場波。比賽嗰晚各大酒吧、食肆、酒店、KTV、商場幾乎爆滿。

賽後有一大堆中國嘅波迷同體育迷、奧運發燒友，甚至連平時冇乜關注體育嘅公民都見證咗中國女足絕地反勝贏波，第9次成功攞走女足亞洲盃冠軍嘅事。賽後有部份波迷激動慶祝中國足球攞咗亞洲盃冠軍，亦有一堆觀眾發佈彈幕嚟刷爆直播間。有部份網友呼籲政壇重獎女足；重有網友話「男足係『做嘢打爛嘢』嘅紈絝子弟，女足係蓄勢待發嘅『蟻多摟死象』」；亦有部份網友利用中國嘅EDG喺冰島首都區雷克雅維克舉辦嘅英雄聯盟2021賽季全球總決賽3-2反勝南韓嘅單嘢嚟形容呢場波；同埋部份北佬網友用到「阿西巴」、「俺對呦」呢三個字嚟形容南韓佬嘅表情；喺江蘇蘇州，亦有部份波迷喺中國男足嘅隔離酒店出面放煙花嚟慶祝女足第9次攞走亞洲盃冠軍。而央視屬下嘅自媒體（央視新聞）同《新聞聯播》節目亦喺女足攞冠軍後嘅第二日，唔單止直播咗女足返中國上海同第一時間播報咗女足攞咗亞洲盃冠軍呢單嘢。

賽後結束嘅第二日晏晝，女足從馬哈拉施特拉邦孟買搭東航包機返中國上海後轉搭大巴返江蘇蘇州時，受到波迷同體育迷、奧運迷嘅熱烈歡迎同貴賓級待遇。連蒙牛都重獎中國女足千萬文人民幣。

### 韓國
開賽之前，受武漢肺炎大爆發影響，有好多南韓居民都去唔到印度睇波，加上國內曾經喺2014年爆過部署薩德導彈案而引發中韓關係拗數，咁啱係2022年冬奧會舉辦期間而引起部份體育迷同波迷收睇呢場波。南韓當地啲公民因爲之前成日俾傳媒洗腦，冇乜文化自信，所以對中國大陸嘅發展做白鴿眼。當地傳媒因睇唔起男足喺2月1號作客輸咗畀越南，而笑女足會點踢得重差，連電視媒體tvN都噉講。雖然喺半場完後嘅中場休息期間，好多波迷都開始喺室內或街頭慶祝南韓隊入咗兩波領先中國，而諗住下半場結束後穩陣嚟攞冠軍，但係下半場打咗一半之後俾中國追返兩波後完全收晒皮。尤其係中國女足第93分鐘嘅入波，令部份波迷非常之失望。第二日朝頭早出版嘅報刊同傳媒都表達出失望嘅情緒。甚至有南韓波迷鬧到隊員成場波簡直係虎頭蛇尾。

## 詳情


## 註同攷
;註

;攷

## 連出去
* AFC Women's Asian Cup | China PR - Korea Republic the-AFC.com
* FIFA Women's World Cup Australia & New Zealand 2023™ FIFA.com

類:印度運動
類:馬哈拉施特拉邦
廿二邊形

**廿二邊形**，或者叫**廿二角形**，係有22條直邊嘅多邊形，總共有22隻角，內角和3600°。
廿三邊形

**廿三邊形**，或者叫**廿三角形**，係有23條直邊嘅多邊形，總共有23隻角，內角和3780°。
廿四邊形

**廿四邊形**，或者叫**廿四角形**，係有24條直邊嘅多邊形，總共有24隻角，內角和3960°。
廿五邊形

**廿五邊形**，或者叫**廿五角形**，係有25條直邊嘅多邊形，總共有25隻角，內角和4140°。
廿六邊形

**廿六邊形**，或者叫**廿六角形**，係有26條直邊嘅多邊形，總共有26隻角，內角和4320°。
廿七邊形

**廿七邊形**，或者叫**廿七角形**，係有27條直邊嘅多邊形，總共有27隻角，內角和4500°。
廿八邊形

**廿八邊形**，或者叫**廿八角形**，係有28條直邊嘅多邊形，總共有28隻角，內角和4680°。
TC Candler

**TC Candler**係個美國娛樂媒體，本身做電影評論，自1990年開始每年搞「全球百大型男」（The 100 Most Handsome Faces）同「全球百大美女」（The 100 Most Beautiful Faces）選舉而出名。2022年之前，入圍者同獲選者都係由TC Candler自己揀嘅。但係2022年嗰屆增設咗「課金提名」制度，只要去訂閱佢個Patreon畀月費，就有得提名同投選，令獲提名人數大幅增加，同時令呢個獎嘅公信力大減。

## 香港入圍者
2022年之前，亦即係未有「課金提名」制度嘅時期，香港藝人當中就只得演員陳靜入圍過，喺2012年頭一次入圍嗰陣更成功入選第44位，之後喺2020到2021年都有試過入圍（但未入選百大）。

2022年春季，MIRROR成員相繼入圍，一度引起香港傳媒廣泛關注，之後發現原來TC Candler呢屆增設咗「課金提名」制度，及後亦有更多香港男女藝人靠課金入圍，但因為公信力成疑，提名期中後期逐漸無乜香港主流媒體再熱衷關注。最終2022年有4位香港男藝人同3位香港女藝人成功打入百大：男嘅包括MIRROR成員姜濤（第5）、盧瀚霆（第16）、江𤒹生（第32）同呂爵安（第73）；女嘅包括無綫合約藝員曾淑雅（第41）、COLLAR成員許軼（第62）同模特兒譚旻萱（第68）。

2023年，原先4位香港男藝人都成功冧莊留喺百大，但女藝人就冇人留低，得蔚雨芯一個新晉百大。2024年，除咗呂爵安跌出百大外，姜濤、盧瀚霆同江𤒹生都第二度冧莊，而女藝人方面蔚雨芯亦成功冧莊，不過就冇任何新上榜嘅香港男女藝人。2025年，男藝人得姜濤、江𤒹生冧莊，而女藝人蔚雨芯亦冧莊，都係冇任何新上榜嘅香港男女藝人。

## 註

## 出面網頁
*TC Candler
*
*
*
*
*
曾秀好

**曾秀好**（，），花名「**好姐**」，香港已故親中陣營（鄉事派）人士，前香港離島區議會坪洲與喜靈洲選區議員。該區原區議員安慶英喺2014年4月18號死咗，曾秀好首次參選該區之後9月7號嘅補選，之後攞到55.7％選票當選。

喺2015年香港區議會選舉，佢喺冇競爭之下自動當選連任。

曾秀好亦係香港機場管理局第三條跑道離島區社區聯絡小組嘅成員。 

2022年5月1號下午1時23分，曾秀好喺坪洲永安街58號嘅議員辦事處內燒炭自殺身亡，終年62歲。 

## 歷屆選舉結果

## 參考

類:前離島區議員
三十邊形

**三十邊形**，或者叫**三十角形**，係有30條直邊嘅多邊形，總共有30隻角，內角和5040°。
垃圾電郵

**垃圾電郵**（）係指由某啲人大量噉周圍傳嘅電郵，好多時會係廣告。

## 睇埋
*反垃圾電郵技術
廿九邊形

**廿九邊形**，或者叫**廿九角形**，係有29條直邊嘅多邊形，總共有29隻角，內角和4860°。
南灣道

**南灣道**（）係香港香港島南區一條路，北面接住淺水灣道近住淺水灣別墅，南面係掘頭路，終點係南灣泳灘，中途亦經中灣泳灘。

南灣道亦有多座豪宅，當中鄉郊建屋地段第1203號地皮喺2022年由爪哇控股以11.8818億港紙投到，每方呎樓面地價62,352蚊，創香港官地地價紀錄。
反垃圾電郵技術

**反垃圾電郵技術**（）係指一部電腦做出「攞一封電郵做 `input`，`output` 俾出「封電郵係咪垃圾電郵」」。

反垃圾電郵技術可以想像成簡單嘅監督式學習，研究者可以俾隻 NLP 程式睇一大拃嘅正常電郵（0）同垃圾電郵（1），然後叫隻程式分析兩種電郵有咩分別－例如垃圾電郵好多時都係廣告，會成日出現「你可以買」或者「快啲去買」等嘅字詞，而且喺英文等嘅多種語文入面垃圾電郵亦成日會有成句都大階噉嘅情況，於是研究者可以用 n-gram 嚟分析兩種電郵，教隻程式計 \Pr( 封電郵係垃圾 | 封電郵入面出現咗「快啲去買」 ) 等嘅好多個機率－最後決定 \Pr( 封電郵係垃圾 ) 同 \Pr( 封電郵唔係垃圾 ) 邊個數值大啲。
## 睇埋
*自然語言處理
*釣魚 (網絡)

## 參攷
英文世界

**英文世界**（）係指使用英文作為官方語言或官方語言之一嘅國家。世界上嘅英文國家包括英國、美國、加拿大、澳洲、紐西蘭同愛爾蘭等。同時，「英文世界」亦可以指使用英文嘅地區。

## 世界主要國家以英文為母語嘅使用人數

## 參考

## 睇埋
* 英文圈
* 英文國家地區一覽

## 出面網頁
* Statistics Canada: Canada's national statistical agency / Statistique Canada : Organisme statistique national du Canada
三星Galaxy Watch 4

**三星Galaxy Watch 4**係由韓國三星電子開發嘅智能手錶，屬於三星Galaxy Watch系列嘅一部分，包含Galaxy Watch 4同Galaxy Watch 4 Classic。手錶喺2021年8月11號喺三星嘅Unpacked Event上面同智能電話Galaxy Z Flip 3、Galaxy Z Fold 3同埋藍牙耳機Galaxy Buds 2一齊發布。

三星Galaxy Watch 4係自Gear Live以嚟第一款運行Google旗下Wear OS嘅三星手錶，亦係第一款運行三星同Google共同開發嘅Wear OS 3嘅手錶。呢款手錶喺8月27號全球發售。三星Galaxy Watch 4有心電圖功能，並且仲可以通過新嘅三星BioActive 傳感器對佩戴者進行血壓監測。

## 產品圖片

File:Smartwatches.jpg
File:Galaxy Watch.jpg
File:Samsung Galaxy Watch series.jpg
File:Samsung Galaxy Watches.jpg
File:SAMSUNG Galaxy Watch.jpg
File:Smartwatch & Smartphone.jpg
File:Samsung Smartwatch.jpg


## 參考

W
三星Galaxy Z Flip 3

**三星Galaxy Z Flip 3**係一款由三星電子設計、生產、銷售同製造嘅可摺疊式智能電話，屬於Galaxy Z系列嘅一部分。呢個產品係三星Galaxy Z Flip嘅後繼產品，2021年8月11號喺三星嘅Galaxy Unpacked活動入面同三星Galaxy Z Fold 3、三星Galaxy Watch 4一齊亮相。雖然佢係Z Flip嘅後繼機型，但為咗同Galaxy Z Fold 3嘅命名保持一致，佢被命名為Z Flip 3。

呢部產品支援IPX8嘅防水功能，可以喺水深浸30分鐘，同Galaxy Z Fold 3相似。

## 系統規格
Galaxy Z Flip 3採用高通驍龍888 CPU，並且採用雙屏幕設計。當中主屏幕採用6.7吋Dynamic AMOLED 2X顯示屏，並支援120 Hz屏幕刷新率；而機背就採用1.9吋Super AMOLED顯示屏，比Galaxy Z Flip嘅1.1吋機面屏幕大上四倍，並可用作展示通知、時鐘、小工具等。呢個產品嘅主屏幕並未好似Galaxy Z Fold 3咁採用屏下鏡頭設計。

### 容量
Galaxy Z Flip 3有8 GB RAM，並且有128 GB或256 GB兩種存儲容量選擇。呢個產品唔具備microSD插槽，同Galaxy Z Flip相似。

### 電池
Galaxy Z Flip 3內置3300 mAh鋰離子電池（唔可以拆），較同年發佈嘅Galaxy S21嘅4000 mAh為少。呢個產品支援透過USB-C進行高達15W嘅有線充電，或高達10W嘅無線充電，亦支援利用自身電量為其他設備進行高達4.5W嘅反向充電。

### 鏡頭
Galaxy Z Flip 3採用雙鏡頭模組設計嘅後置鏡頭，分別為1200萬像素嘅廣角鏡頭同1200萬像素嘅超廣角鏡頭，並支援高達10倍嘅數碼變焦。呢個產品亦喺主屏幕配備1000萬像素嘅前置鏡頭。

### 軟件
呢個產品預載基於Android 11嘅One UI 3.5，廠方話會為產品提供至少四年嘅軟件更新（包括每月嘅安全更新）。為配合用戶嘅日常操作需要，廠方喺產品加入「Flex Mode」功能，畀用戶喺手機摺成L形嘅情況下使用應用程式。喺呢個功能下，部份支援分屏功能嘅應用程式會一分為二，例如喺相機入面，屏幕嘅上、下半部份會分別顯示取景窗同快門掣。

## 產品圖片

File:Galaxy Z Flip3 5G.jpg
File:Galaxy Z Flip3.jpg
File:Samsung Galaxy Z Flip3 5G.jpg
File:Samsung Galaxy Z Flip3.jpg
File:Samsung Galaxy Z Flip 3.jpg
File:Galaxy Z Flip.jpg
File:Samsung Galaxy Z Flip.jpg


## 參考

Z
福克蘭羣島牧區

**福克蘭羣島牧區**（）係普世聖公宗非教省教會。1869年，成立「福克蘭羣島教區」（），管轄除英屬圭亞那以外嘅南美洲其他地區。呢個名係由於法律上嘅技術問題：當時無可能為王室管轄範圍以外嘅地區祝聖一位英國主教。由一開始，主教就住喺布宜諾斯艾利斯，並喺嗰度設有行政總部。由1902年到1973年，隨著更多教區喺南美洲建立同埋1973 年「南美洲聖公宗議會」（）嘅成立，作為向形成普世聖公宗新教省邁進一步，牧區嘅管轄範圍逐漸縮細成為坎特伯里大主教直轄下非教省教會。直到1982年英國同阿根廷之間嘅戰爭，應大主教要求，主教職務由聖公會阿根廷主教執行。

## 歷史
### 南美洲傳道會
韋特·霍金·斯特林（）響1869年任命為第一位教區主教。響佢任期內，福克蘭羣島教區的歷史主要跟隨南美洲傳道會（）嘅未來漸滿同沒落。1910年，教區首次被劃分為「東海岸」同「西海岸」。艾佛利（）主教成為阿根廷暨南美洲東部主教；羅倫斯·布萊爾（）主教成為福克蘭羣島主教 ，其中包括智利、玻利維亞同埋秘魯嘅督察。佢響1914年辭任，艾佛利主教接任爾個牧職。1910年亦係愛丁堡世界宣教會議搞嗰一年。

諾曼·德澤西（）做咗主教15年，同之後1934年約翰·韋勒（）繼任。財政掹掹緊使佢鞏固，成為阿根廷暨南美洲東部主教，同時保留福克蘭羣島嘅督察，並喺技術上直到1946年令主教座空置。但以利·伊雲斯（）曾喺里約熱內盧擔任主教，響1946年接任爾個教區一度使福克蘭羣島教區更團結，幾乎覆蓋成個南美洲。1962年佢喺智利南部死於心臟病發。

1963年墨西哥會議之後，聖公會發生咗重大變化，廣大嘅教區分為三個部分。西海岸嘅智利、玻利維亞暨秘魯教區交畀前南美洲傳道會傳教士肯尼夫·豪威爾（）主教；西里爾·塔克（）祝聖兩個獨立嘅主教，一位係阿根廷暨南美洲東部主教，另一位係福克蘭羣島主教。南美洲傳道會發揮咗財務同建立兩位主教職位嘅重要部分。

因此增加南美洲傳道會嘅活動，成立咗好多教區：1973年阿根廷北部教區同巴拉圭教區；1977年秘魯教區；1988年烏拉圭教區同1996年玻利維亞教區（當時係美洲南錐聖公會所有部分）。南美洲教區加入南美洲聖公宗議會，其中包括福克蘭羣島。呢樣證明唔啱喺福克蘭羣島嘅信眾，因為喺西班牙進行嘅法律程序，而且大多數居民都講英語。

### 牧區
1978年，坎特伯里大主教唐納德·科根承擔個人負責福克蘭羣島，主教督察由主教代理（）行使。首任福克蘭羣島主教代理係1975年已接任塔克主教嘅喺布宜諾斯艾利斯一名盎格魯阿根廷暨前非洲傳教士查理·卡茨（）主教。1982年，響福克蘭戰爭期間，好多英軍受到駐軍主教督察。坎特伯里大主教決定行使等委員會畀任何主教訪問羣島嘅責任。2007年1月士提反·韋納（）被任命稱為福克蘭羣島代主教嘅主教代理，2014年由奈哲爾・史托克（）繼任。

2013年，將南喬治亞島嘅移交畀聖公會福克蘭羣島教區。

## 首牧
;教區時期

;牧區時期
自從1978年以來，座堂嘅神職人員都採納牧區長嘅職務。

## 攷

## 睇埋
*福克蘭羣島主教
*基督堂座堂 (福克蘭羣島)

## 出面網頁
*普世聖公宗網站 
**教省指南──福克蘭羣島（坎特伯里大主教直轄） 

類:非教省聖公會
類:福克蘭羣島基督教
類:南美洲聖公宗
三星Galaxy Z Fold 3

**三星Galaxy Z Fold 3**係一款由三星電子設計、生產、銷售同製造嘅可摺疊式智能電話，屬於Galaxy Z系列嘅一部分。呢個產品係三星Galaxy Z Fold 2嘅繼承產品，2021年8月11號喺三星嘅Galaxy Unpacked活動入面同三星Galaxy Z Flip 3、三星Galaxy Watch 4一齊亮相。

呢個產品係首部得到IPX8認證嘅可摺疊式智能電話，意味住裝置具備防水功能。

## 系統規格
Galaxy Z Fold 3採用高通驍龍888 CPU，並搭載兩塊支援120 Hz屏幕刷新率、分別為7.6吋同6.2吋嘅「Dynamic AMOLED 2X」屏幕。當中主屏幕採用可摺疊式設計，支援HDR10+顯示，並首度採用屏下鏡頭設計；廠方亦喺呢個產品嘅屏幕採用一種叫「Eco²OLED」嘅顯示技術，喺提升屏幕透光率嘅同時亦降低顯示屏嘅耗電量。

呢個產品未有配置3.5 mm耳機插孔，而內置嘅揚聲器經AKG調校，支援高達32-bit／384kHz音頻同杜比全景聲。

### 容量
Galaxy Z Fold 3設有12 GB RAM，並且有256 GB或512 GB兩種存儲容量選項。呢個產品唔具備microSD插槽，同Galaxy Z Fold 2相似。

### 電池
Galaxy Z Fold 3內置4400 mAh鋰離子電池（唔可以拆），較上代型號嘅4500 mAh略少，並採用雙電池模組設計。呢個產品支援透過USB-C進行高達25W嘅有線充電，或者高達11W嘅無線充電，亦支援利用自身電量為其他裝置進行高達4.5W嘅反向充電。

### 鏡頭
Galaxy Z Fold 3採用三鏡頭模組設計嘅後置鏡頭，分別為1200萬像素嘅廣角鏡頭、1200萬像素嘅超廣角鏡頭，同埋1200萬像素嘅遠攝鏡頭。呢個產品亦分別喺主、副屏幕配備400萬像素同1000萬像素鏡頭，當中前者採用屏下鏡頭設計。

### S Pen支援性
Galaxy Z Fold 3支援S Pen手寫筆，而廠方亦專登為呢個產品設計一款叫「S Pen Fold Edition」嘅觸控筆。值得一提嘅係，呢個產品只有主屏幕支援S Pen，而副屏幕就未有支援。

### 軟件
呢個產品預載基於Android 11嘅One UI 3.5，並且有三星Knox提升裝置安全性。為配合用戶嘅日常操作需要，廠方同多間第三方應用程式公司合作，就唔同應用程式喺可摺疊式電話上嘅操作體驗進行咗最佳化，而用戶亦可以透過設定入面嘅「Samsung Labs」，自由調整唔同應用程式（包括未適配可摺疊式電話設計嘅應用程式）嘅大細同位置。系統自帶嘅虛擬鍵盤亦遷就屏幕嘅可摺疊式設計而喺屏幕上「一分為二」，同其它可摺疊式電話睇齊。喺裝置安全性上，廠方為呢個產品加入新功能，當用戶解鎖裝置嘅bootloader之後，將會導致相機功能被禁用，用戶日後亦無法用相機或者人臉識別等需要用到相機嘅功能。

## 產品圖片

File:Galaxy Z Fold3 5G.jpg
File:Galaxy Z Fold3.jpg
File:Galaxy Z Fold 3 5G.jpg
File:Samsung Galaxy Z Fold3.jpg
File:Samsung Galaxy Z Fold 3 5G.jpg
File:Samsung Galaxy Z Fold 3.jpg
File:Galaxy Z Fold.jpg
File:Samsung Galaxy Z Fold.jpg


## 參考

Z‏‎
沈志豪

**沈志豪**（**Alfred Sim**，）係星加坡歌手，2014年攞到新傳媒舉辦嘅「絕對Superstar」比賽總冠軍。

## 家庭
佢老婆係鄭可為，同沈志豪一樣都係歌手。佢哋喺2016年結婚，2017年大仔沈墨出世，2020年6月二仔偏偏出世。2022年1月20號，佢哋喺社交媒體公佈將會迎來第三胎。

## 參考


## 出面網頁

類:星加坡男歌手
順騰國際控股

**順騰國際（控股）有限公司**（簡稱**順騰國際控股**，，），係香港一間藥妝公司。公司主要業務係喺香港同中國大陸經營中成藥、保健產品、中醫診所嘅品牌**御藥堂**（）。

佢哋旗下嘅產品起用咗唔少無綫電視嘅藝人做代言人，包括陳豪、米雪、肥媽、黃建東、何遠東同埋苗僑偉等，加上佢哋長期喺無綫電視落廣告，所以被部分黃色經濟圈支持者視為藍店。

## 公司歷史
公司前身係陳恩德阿爸同妹妹喺2002年成立嘅**御藥堂集團控股有限公司**（）。直至2003年沙士事件，陳恩德加入公司，代理板藍根令公司規模擴大。

股份喺2013年10月11號喺港交所創業板上市，當時代碼係8185.HK，配售價為1.07港元，配售129,600,000股，集資1.4億港元。喺上市首日，收市報2.79港元，較招股價升咗1.6倍。直至2015年11月20號轉往主板上市。

2019年陳恩德將公司賣盤同辭去公司主席職務，之後公司名改埋做「順騰國際」，但「御藥堂」個牌子名無變。

## 部分產品
部分比較有名嘅產品包括「御藥堂破壁靈芝孢子」、「御藥堂培植蟲草菌絲體Cs-4」、「溶腩酵素」等。另外，佢哋同萬寧合作關係密切，喺萬寧開設咗唔少專櫃。

## 爭議
### 「御藥堂西藏頭期野生純冬蟲夏草」中成藥微生物超標
喺2007年5月，「御藥堂西藏頭期野生純冬蟲夏草」中成藥被驗出微生物超標，衛生署之後下令生產商回收，又忠告市民唔好再服用。之後有傳媒向御藥堂查詢，但御藥堂無回應。

### 「前列爽」疑膠囊藏活蟲
喺2012年5月，有市民投訴御藥堂旗下產品「前列爽」，指產品入面藏有昆蟲同傳出異味，其中一粒膠囊丸內更懷疑藏有類似蜘蛛或牛蜱嘅小昆蟲。御藥堂之後安排退錢同監控程序。

### 「溶腩酵素」功效被批評
2016年，註冊營養師曾欣欣曾經喺接受《仁聞報》嘅時候，以及自己喺《經濟日報》嘅專欄入面點名批評「溶腩酵素」，指無酵素能夠「溶腩」，而且產品入面嘅「精華」對瘦身完全無作用。

## 參考

## 出面網頁
* 御藥堂官方網站
* 御藥堂Facebook
* 順騰國際（控股）有限公司官方網站
賴弘國

**賴弘國**（）係臺灣醫學美容醫生，之前就係婦產科醫生，外號「醫界王陽明」。

## 老婆一覽
* 第一任老婆係空中服務員，外號「華航林依晨」
* 第二任老婆係香港藝人，組合Twins成員
* 第三任老婆都係空中服務員

類:醫生
類:臺灣人
弘國
大衛·葉斯

**大衛·葉斯**（，）係一位英國導演同監製，出名嘅導演作品有哈利波特系列嘅後四部同埋怪獸系列嘅前三部。
關鍵證人

《**關鍵證人**》（）係新加坡新傳媒8頻道嘅一部偵探電視劇，講述警察、醫生同殺手之間嘅故事，由陳泂江、陳楚寰，張哲通、洪麗婷、黃嫊方等人主演。

## 故事概要
喺一宗轟動國際嘅軍火走私案入面，關鍵證人失踪，負責保護證人嘅國際刑警徐幗瑛（陳楚寰飾）引咎辭職，但就經唔起上司嘅游說，接受負責尋找關鍵證人嘅工作。幗瑛喺過程入面，先後遇到生命規劃師王雨萱（洪麗婷飾）同埋遊戲中心員工陳志明（陳泂江飾）。三個人喺一齊揾關鍵證人破案攞賞金嘅過程入面，幗瑛發現雨萱之前係一名醫生，而志明曾經被拐走，成長經歷同身世都係一個謎。

## 播出時間
### 首播

## 參考
怪獸系列電影角色一覽

《怪獸》（）係一系列嘅奇幻電影，由J. K. 羅琳寫嘅《怪獸與牠們的產地》改編，係哈利波特系列電影嘅外傳，計劃總共會有五套戲，目前上畫咗三套。以下係入邊嘅角色一覽，以第一次出現嘅嗰套戲嚟分類。

## 怪獸與牠們的產地

### 紐特·斯卡曼德

### 蒂娜·金坦

### 雅各布·科沃斯基

### 奎妮·金坦

### 瑪麗·盧·巴波

### 魁登斯·巴波

### 老亨利·肖

### 小亨利·肖

### 蘭登·肖

### 瑟拉菲娜·皮奎利

### 莫迪絲蒂·巴波

### 阿伯內西

### 卡斯提蒂·巴波

### 蓋勒·葛林戴華德

### 莉塔·雷斯壯
瘋火與膠七

《**瘋火與膠七**》（**Master & Fire Cheer You Up**）係香港MakerVille製作嘅搞笑綜藝節目，由火火、七仙羽、何洛瑤（Sica）、劉兆豐（肥豐）、羅曼菲（Mangie）同鄧耀鏗（Gene）主持，2022年5月8號到5月27號逢禮拜一到五23:00－23:30喺香港電視娛樂ViuTV播。節目兩大主持「瘋火」（火火）同「膠七」（七仙羽）會帶領其餘四位主持一齊做一啲搞笑趣劇、答問、遊戲去表達每集嘅主題。

## 每集一覽

## 註

## 出面網頁
*ViuTV：瘋火與膠七

## 電視節目變遷
Swing (組合)

**Swing**，香港男子創作組合，由音樂人Eric Kwok（郭偉亮）同埋Jerald（陳哲廬）組成。組合初初叫做**Snowman**，但後來轉投英皇娛樂嘅時候改名做**Swing**。

Swing曾一度喺2002年解散，之後喺2009年復出，兩年後再度解散，並且喺解散前喺紅館舉行咗組合多年來第一次紅館演唱會《Swing後會無期告別演唱會》。

二人創作嘅歌曲涵蓋各類形式：爵士樂、節奏藍調、電子音樂、嘻哈等。
郭芯其

**郭芯其**（****，）係香港歌手，原名**郭斌妮**。

佢喺廣東出世，曾經喺深圳外國語學校讀書。2002年參選環球小姐中國賽區總決賽，獲得亞軍，被經理人朱永龍發掘，簽約成為旗下藝人，拍過多個廣告，2005年加入新藝寶唱片，但只係喺2006年6月1號推出過一隻同名專輯。

## 音樂作品
### 個人專輯
*2006年6月1號：Rammie Guo

#冰點
#潮流輕
#蛋白質情人
#愛是個假設
#學會飛
#你太專一
#男人不會說分手
#浪漫探險
#Can You Hear Me
#冰火
#七分之一愛情

### 派台歌曲四台成績

## 參演戲劇
*奇幻潮 - 阿　欣
*籃球部落 - 羅敏敏
*宗師卜六 - 白瑞霜

## 參考
播道書院

**播道書院**（）係香港一間直資學校，由中國基督教播道會總會喺2006年創校，設中學部同小學部，校址係新界將軍澳至善街7號。
女僕咖啡廳

**女僕咖啡廳**（；），香港通常叫**女僕café**，係用女僕做主題嘅咖啡廳，屬日本Cosplay文化嘅一部份，起源自東京秋葉原，入面嘅女伙記都會扮成女僕，將人客當主人服侍。

類:咖啡室
載入畫面

**載入畫面**（；）係指一個電腦程式（尤其係遊戲程式）喺度載入要用嘅資訊嗰時顯示嘅一個畫面，通常會有 **now loading**（大致似；**而家載入緊**或者**而家撈緊**）等嘅字眼。

喺遊戲設計上，載入畫面有打斷玩家體驗嘅危險，所以好多遊戲設計師都會做啲嘢，令載入畫面對玩家嚟講得意，例如好多遊戲嘅載入畫面都會有一啲得意嘅圖像、有關遊戲技巧嘅提示、甚至乎有些少互動性等等。
## 睇埋
*用家介面
*視像遊戲
*開放世界
## 攷
盲實驗

**盲實驗**係指做實驗嗰陣，特登隱瞞某啲可能會對實驗結果產生影響嘅資訊。例如受試者唔知自己受到邊種處理，唔知自己被分咗入去實驗組抑或係對照組。呢種研究設計有助減少主觀偏差，提高研究所得數據嘅準確度。根據遮蔽程度，盲法實驗可以分幾種：
*單盲：通常係受試者唔知自己接受邊種處理，但研究人員知道。
*雙盲：受試者同研究人員都唔知道受試者收到邊種處理，直到實驗結束先揭盲，常見於藥物方面嘅實驗。
*三盲：連分析數據嘅人員都唔知道受試者所屬組別，用嚟進一步控制偏差。
盲法實驗喺醫學、心理學同埋社會學嘅研究中都好常見，尤其係涉及人類行為或者可能受心理預期影響嘅研究領域，係確保研究公正同可信嘅重要方法。

## 單盲
**單盲實驗**（參見）係一種研究設計：想像受試者唔知道自己收到嘅係真藥、假藥，定係其他實驗操作，但實驗人員係知情嘅。呢種設計目標能夠減少受試者嘅心理預期對實驗結果造成干擾，特別適合用嚟控制安慰劑效應同反安慰劑效應等心理因素對身體反應嘅影響。

單盲設計喺臨床試驗、心理學同第啲社會科學領域中都有廣泛應用。譬如要測試藥物，研究人員可能會畀部分受試者服用新藥，另外嗰班就只係服用咩藥效都冇嘅安慰劑，而受試者自己唔知自己屬於邊組。透過呢種方法，研究人員可以更清楚噉評估藥物嘅實際效用，唔會受到參與者嘅主觀感受影響。

## 雙盲

**雙盲實驗**（參見）係醫學同社會科學成日用嘅一種實驗技巧，指做實驗嘅人同受試者喺實驗結束之前都唔知每位受試者屬邊組。

呢種設計尤其適用於處理安慰劑效應嘅情況。安慰劑效應嘅現象喺廿世紀嘅醫學上經已廣受人討論，指受試者就算只係食咗冇藥效嘅假藥（安慰劑）但因為佢哋深信自己接受緊有效治療，心理預期令佢哋身體上真係出現改善。想像家陣有位醫學研究者想做臨床試驗，試某隻新藥，但佢實驗未做完就話晒俾班實驗組嘅受試者知，佢哋食嘅係新藥唔係安慰劑，班受試者信隻藥有效而最後因為噉而感覺舒服咗，就出現安慰劑效應。而且實驗仲進一步顯示，就算研究人員冇開口，依然有可能唔覺意將呢樣資訊透露俾受試者知－佢哋有可能會無意間傳遞某啲暗示（例如語氣、表情）從而加強或者削弱呢種效應。

為咗防止安慰劑效應噉嘅現象，廿一世紀初嘅人類實驗（常見於醫療相關研究以至各種社科）通常都會用雙盲法。佢哋唔俾受試者知邊個入咗實驗組邊個入咗對照組，而且啲研究員喺實驗結束前亦都唔會知道呢樣資訊，費事研究員唔小心或者無意識噉泄露資訊－兩邊都睇唔到樣資訊，所以叫**雙盲**。

## 解盲
喺盲實驗之中，**解盲**（參見）係指原本隱藏咗資訊，俾唔應該知嘅人知道咗。譬如喺臨床研究入面，病人有陣時會自己估到自己食咗新藥定係安慰劑，搞到出現咗解盲現象，而假如喺實驗完結之前發生，就有可能會令實驗結果出現偏差。事實上研究指，喺用咗盲實驗嚟做嘅研究當中，某程度提早解盲嘅情況並唔罕見。

如果盲法設計得唔夠完美，就要視乎實際情況去評估佢「隱藏得幾好」，呢個判斷通常會用一段譜系嚟理解：其中一邊係**完全失敗**，全體受試者睇穿咗研究人員原先想隱藏嘅資訊；另一邊係**完美盲實驗**，完全冇洩漏任何資訊；譜系嘅中間就包括**隱藏得唔好**同**隱藏程度尚可**等嘅程度。因此，將研究簡單分為**盲**或**唔盲**，被指係錯誤嘅二分法。

## 睇埋
*實驗研究
*研究設計
*知情同意
*實驗組同對照組
*自我實現預言

## 引咗

## 拎
* 臨床試驗知多少，香港大學出咗篇大眾文章，講解臨床試驗試新藥嘅過程，當中有提到雙盲嘅概念。
Ecma國際

**Ecma國際**（）係一間國際性會員制度嘅信息同埋電信標準組織。喺1994年之前，叫做**歐洲計算機製造商協會**（。因為電腦嘅國際化，組織嘅標準牽涉到好多其他國家，所以組織決定改名表明佢嘅國際性。依家佢哋個名已唔屬於首字母縮略字。

## 參考

## 出面網站
* Ecma International
Flutter

**Flutter**係一個由Google開發嘅開源軟件移動應用軟件開發工具包，用喺為Android、iOS、Windows、macOS、Linux Desktop、Google Fuchsia開發應用程式。

## 參考
草本煙

**草本煙**（）係聲稱不含煙草同尼古丁嘅煙仔，原料由草本植物、香草或生果等混合製成取代煙草，作為傳統煙仔嘅代替品。外觀同傳統煙仔差唔多，同其他傳統煙草產品一樣，都係要經過燃燒過程嚟吸食，所以都可能含有有害物質，例如焦油等，有研究顯示，草本煙亦可能會對人體基因做成損害。

## 特點
;成分
草本煙主要用以下草藥或者植物製成：
*薰衣草：帶有香味，據稱有助放鬆。
*薄荷：清涼感，幫助呼吸順暢。
*洋甘菊：據稱有助舒緩壓力同助眠。
*蒲公英葉：用於傳統草藥中。
*紅花：據說可以改善血液循環。

;形式
草本煙通常以以下形式出售：
*捲煙式：同普通香煙一樣，預先捲好，直接使用。
*散裝：用戶可以自行捲製，或者用喺其他用途，例如焚燒作香薰。

## 用途
*戒煙輔助：草本煙俾吸煙者一種無尼古丁嘅替代品，幫助過渡戒煙。
*舒緩壓力：部分人認為燃燒草藥產生嘅香味可以放鬆身心。
*文化用途：喺某啲傳統儀式或者靜修活動中，草本煙被用作一種靈性工具。

## 健康影響
雖然草本煙不含尼古丁同煙草，但燃燒草藥時仍會產生煙霧，同樣可能釋放刺激呼吸道嘅化學物質，例如：
*一氧化碳
*可吸入微粒
長期吸用草本煙可能對肺部健康造成影響，特別係患有哮喘或者其他呼吸系統疾病嘅人更加需要注意。

## 管制
香港喺2022年4月30號開始，全面禁止進口、推廣、製造、售賣或為咗商業目的而管有另類吸煙產品，包括電子煙、加熱煙產品同草本煙。

## 參考
博彩中介

顧名思義，**博彩中介**係個幫開賭者揾賭客嘅行業。以下為容易誤會嘅詞匯之辨異資料：
#**博彩中介人**——見於澳門賭業術語時，指已經由政府嗰處得到准照，可以承包賭廳嚟經營嘅自然人或公司，簡稱「中介人」，俗稱「賭廳廳主」；見於其他場合時，指任何喺「博彩中介」呢行撈嘅個人。
#**博彩中介人合作人**——只見於澳門賭業術語，解通過咗政府審批，掛名效勞「博彩中介人」而非其僱員之自然人，負責幫佢哋揾賭客，簡稱「合作人」，俗稱「疊碼仔」。
#**賭場中介**——見於星加坡傳媒用語時，即係幫賭場帶啲有錢人去幫襯嘅個人或者公司，多數屬得到咗政府發牌並專門揾外國客嗰啲；**賭場中介人**及**賭場中介公司**嘅意思均可以由字面得知。

## 註

## 攷
東京喵喵

《**東京喵喵**》（），係一部由征海未亞繪畫，吉田玲子構思故事嘅日本魔法少女漫畫，2000年喺《Nakayoshi》開始連載，至到2003年完，單行本7冊。之後有續集《東京喵喵part II》（），單行本2冊。

佢喺2002年出咗電視動畫，喺東京電視網首播，有52集。喺香港亞洲電視首播嗰陣叫《貓貓戰隊》，重播就改名做《東京喵喵》，香港有線電視播嗰陣叫《東京Mew Mew》。

2020年宣佈將會重新動畫化。新動畫叫《東京喵喵New》，第一期喺2022年7月至9月響東京電視網播，共12集，第二期喺2023年4月開始播。

## 故事簡介
外星人嘅祖先喺三億年前響地球度住，後尾因為環境惡化而被迫搬去其它星球度住，但嗰度啲環境仲差過地球，佢哋想返去地球但係做唔到，依家佢哋有幾個人嚟咗地球度，打算消滅啲人類，畀啲同胞返嚟地球住。「喵喵咖啡屋」嘅主人白金稜同朋友赤坂圭一郎為咗阻止外星人嘅行動，就實行「喵計劃」，將Red Data Animals嘅DNA注入五個女仔度，令佢哋喺變身之後有神奇嘅力量可以對抗啲外星人。呢五個女仔組成「東京喵喵」，同啲外星人戰鬥，為地球嘅未來而努力。最後「東京喵喵」成功保衛咗地球，外星人亦都搵到改善自己星球環境嘅方法。

## 參考
圖像分柵

**圖像分柵**（，）係一隻細分領域畀數字圖像處理同埋電腦視覺。所謂分柵即係基於特定嘅同質性標準擸啲相鄰像素或者體素生成啲柵，啲戥佢哋內容有𪐀褦噶。

## 排序
分柵通常喺機械視覺過程裏頭係第一步畀圖像嘅分析，同時排喺圖像預處理後尾。即係隻成隻流程係：

場景→圖像採集→圖像預處理→分柵→抽取特徵→分類→表達

## 特點
「齊整」分柵係講**每一粒**像素都着分落至少一柵裏頭。「冇扱㔶」分柵係講每一粒像素**最多**着分落一柵（可以冇分）。「齊整冇扱㔶」分柵就係講**每一粒**像素都有一柵啱嘅得分佢落去。每一柵假如都形成一隻連通空間，就係連通嘅分柵。

## 分類畀目標
按照分柵噶結果，可以有語義分柵（semantic segmentation）、實例分柵（instance segmentation）、全景分柵（panoptic segmentation）。語義分柵係檢測啲像素屬邊種類型；實例分柵係檢測屬邊一隻具體噶嘢。而全景分柵兩樣佮到做，同時檢測係乜嘢類型、係隻類型裏頭邊一隻嘢畀啲像素；但對於某啲嘢難分或者冇乜必要分實例嘅（比如講道路、樹木）可以衹檢測類型。

## 分類畀做法
好多已知嘅方法着攞來做自動分柵。基本上，通常分得成面向像素、面向邊檠、面向區域三種。另外都區分開有基於模型戥基於紋路嘅方法，前者係假設有特定形狀輪廓畀隻對象，後者考慮對象內部啲同質結構。啲邊界畀冇同嘅流程經常係靈活噶。結合嘸同噶方法來獲得好一尐嘅結果又得。
黃捷罷免案

**高雄市議會第三屆第九選舉區議員黃捷罷免案**，又叫做**黃捷罷免案**、**罷捷案**、**清捷案**，係高雄市喺2010年12月25號改制為直轄市後第三屆黃捷被該區選民劉辰芳依《》程序提起喺罷免案。投票喺2021年2月6號進行。

當日投票人數總計121,110人，其中同意票數為55,261票，唔同意票數為65,391票，無效票數為458票，投票率為41.54%。由於有效同意票數未達到鳳山區選舉人總數四分之一以上（72,892票），而且唔同意票數多過同意票數，因此罷免失敗，黃捷續任高雄市議員，餘下任期內冇得再被提罷免。呢次罷免案係台灣自2016年修改《公職人員選舉罷免法》以來，除之外，首次出現唔同意票數多過同意票數。

呢次罷免案係因為藍營為咗報復黃捷支持反送中運動同韓國瑜罷免案而發起嘅報復性罷免案。

## 連署結果

## 投票結果

## 參考
太陽城集團

**太陽城集團**係檔瓣數好多嘅企業，家陣由盧衍溢揸莊；其舊老細周焯華被錔等事件令佢元氣大傷，之後落力改變形象，起用新統稱**LET集團**，旗下嘅部分公司亦陸續轉名，放棄「太陽」字眼。佢靠撈賭博發達，跟住先後建立電影、餐飲、地產、金融、零售及旅遊等事業。
## 參考
恒升集團

**恒升集團**（）主業撈賭，起初專注於搞澳門賭廳，後來亦喺香港搞電影同大陸搞服裝等副業，現時業務重心喺東南亞，例如越南賭場，捲款幾十億未還嘅黃山亦同佢哋頭目張正等人有敵友難喻嘅密切關係，喺2020年左右大陸重錘打擊澳門博彩中介行業時生意大縮水亦變得低調，2025年王星被誘拐案則令傳媒注意集團嘅緬甸詐騙園區業務。黑龍江商人紀曉波起初確實係頭目，有數間主流傳媒指佢去到2023年依然係，兼且係該集團犯法勾當嘅主使者，不過佢回應聲稱自己一早由組織完全抽身，在位期間檔嘢乾淨，故此指控係誹謗，又話後來亦打官司成功令有關媒體整走呢種論述，仲收過錢銀賠償。由於大陸紅色派系糾紛膠着，黨尚未統一定性紀曉波本人是好是壞，不過其姨媽崔麗梅就已經坐實係「黑惡勢力」，佢老母崔麗杰則由於同美國權力核心關係頗佳，敵視佢哋嘅中共團隊都對其客氣。

## 公司

### 澳門
*恆升國際有限公司（葡文：Hang Sing Internacional, Limitada；英文：Hang Sing International CompanyLimited）
*澳門恒升文化傳播集團有限公司（葡文：Grupo de Difusão de Cultura Heng Sheng, Limitada；英文：Heng Sheng Cultural Diffusion Group Comapny Limited）
*恒升一人有限公司（葡文：Hang Seng Sociedade Unipessoal Limitada）

## 備註

## 參考

## 外部連結
*HengSheng Group Europe
類:賭
陳樹杰

**陳樹杰**（）係香港商人，利苑飲食集團創辦人。

## 生平
陳樹杰係粵軍將軍陳濟棠個孻仔。1952年喺美國維珍尼亞軍事學院讀書，1960年喺美國天主教大學攞到結構工程碩士學位。1961至1973年，佢喺香港北角創辦伯南英文書院，兼任大同中學校長。

1973年，佢喺深水埗開第一間利苑酒家。

## 參考
媽灣發電廠

**媽灣發電廠**係深圳發電廠，起喺媽灣，燒煤發電。

媽灣發電廠喺1989年9月投產，當初係國有公司同外資合股。截至2018年5月，電廠有6部320MW燃煤機組。另外，發電廠隔籬有兩個5萬噸煤碼頭同1個1萬噸石油碼頭。

## 參考

## 出面網頁

* 深圳妈湾电力有限公司
媽灣

**媽灣**係深圳海灣，喺珠江口東岸、南頭半島西南部。赤灣喺佢南邊。媽灣水深12至13米，行到2萬至5萬噸級嘅海船。依家起咗媽灣港。

## 參考
麥倫瑪測試

**麥倫瑪測試**（）係一種統計分析做法，一個 IV 一個 DV，兩個變數都淨係得兩個可能數值，麥倫瑪測試會計個  值出嚟反映「IV 係咪對 DV 有具體影響」。

例：想像家陣研究一隻藥對病人「有冇骨痛」嘅影響，IV 係**有冇食嗰隻藥**，而 DV 係**有冇骨痛**，麥倫瑪測試會話到俾研究者聽，IV 係咪對 DV 有顯著嘅影響。

## 睇埋
*T 測試
## 攷
再説我願意

《再説我願意》係詹天文嘅第一首歌，無綫電視2022年劇集《雙生陌生人》嘅片尾曲。
非參數統計學

**非參數統計學**（）係泛指「唔對背後嘅概率分佈（統計參數）作出任何假設」嘅統計分析方法。

例如 t 測試同 ANOVA 都假設咗啲變數背後係跟常態分佈嘅，所以呢啲統計分析法就係有參數統計學；非參數統計學嘅例子包括麥倫瑪測試呀噉。
## 睇埋
*常態分佈
## 攷
大台理論

《**大台理論**》本來係2022年香港ViuTV電視劇《IT狗》入面一本書，但由於《IT狗》劇情提到呢本書嘅內容令好多人聯想起無綫電視嘅劇集，結果呢個詞語亦成為咗一啲人揶揄無綫電視劇情節老土，無乜變化嘅詞語。

## 關於大台理論喺劇集入面嘅內容
喺《IT狗》入面，呢本書由Lokman（楊樂文）飾演嘅星之子Tony 經常手持由他親自撰寫嘅書本《大台理論》，頭頭是道咁講佢口中嘅道理。而去到2022年1月26號嘅一集，Tony甚至一路跟住佢嘅理論，去嘗試中途截糊，阻止對手公司PayPayEgg同雅典娜婚禮策劃公司，過程入面星之子Tony不停咁引述《大台理論》嘅內容，推敲事情會點發展落去，但佢口中講嘅橋段同可能性，就被認為同無綫劇集好接近。不過，Tony最後都係冇辦法促成雅典娜同自己公司PayPayDuck合作。

## 各方面嘅反應評論
喺劇集出街後，好多人聯想起同無綫劇集有關嘅批評，引起咗一啲網民嘅討論，甚至係《IT狗》製作團隊嘅回應。

### 製作團隊
《IT狗》嘅監製羅耀輝（Andy）之後接受傳媒訪問拆解《大台理論》嘅來由，話係導演同編審一齊諗出嚟，好早劇本已經有，用嚟配合Tony星之子嘅角色上面，因為佢係個好講理論、好自信嘅人，咁樣件事會好好玩。至於被問到係咪揶揄無綫電視橋段老土，佢就話係喜劇效果，希望活化大台常用嘅橋段。

### 網絡評論

* 有網民就揀咗一啲無綫電視劇必然出現嘅橋段：當中包括全香港得一間差館（西九龍重案組）、主角不論背景屋企都會好大、分手同心事情節都會喺中環9號碼頭取景、BBQ大結局、紀律部隊相關劇集結局往往係再出動戴黑超齊齊大步走、講秘密一定有人喺隔離偷聽、吳卓羲一定係衝動、爭執嗌交戲好多時會撞車收場、千年不變嘅對白（「你肚唔肚餓啊，不如我煮個麵比你食重」、「你聽我解釋先啦」）、咩電視劇都有三角戀或四角戀同埋炒車一定會漏油爆炸。
* 亦有網民話，如果無綫開拍《IT狗》，結果只會出現「C drive上網大法」，只有頭幾集同IT有關，其他都係三角戀甚至上錯床嘅橋段。

### 影視評論人反應

* 影視評論人游大東喺社交媒體表示，自己想要一啲劇集周邊嘅產品，特別係《大台理論》呢本書，更加話希望借助群眾力量達成件事。

## 文化影響

* 喺呢個名詞興起後，有啲批評或揶揄無綫電視嘅人，喺提到無綫劇集情節無新意嘅時候，都會引用呢個字詞。例如Facebook專頁「大台監察2.0」曾經喺批評無綫劇集《雙生陌生人》嘅時候，就批評橋段同以前一樣，又係一人分飾二角，性格各異，走唔同嘅路，揶揄係貫徹《大台理論》。
* 東薈城名店倉喺2022年4月推出，由林家𤋮同樊沛珈演出嘅社交媒體廣告亦再大玩《大台理論》。

## 參考
濠博新聞

**濠博新聞**（英文：**Allin Media**）係檔總部擺喺香港嘅互聯網傳媒，專報賭業新聞（以關於澳門嘅為主），多數內容用繁體中文，少量篇幅用英文。
## 參考

## 拎士
*澳門新聞-新聞首頁-Allin News
C drive上網大法

**C drive上網大法**本來意思係指離線瀏覽網頁，但後來就被引申為網絡術語，用嚟批評電視劇入面扮上網嘅穿崩鏡頭，或者缺乏上網知識而錯誤將電腦內圖片路徑直接貼上網嘅人。

唔少無綫電視製作嘅劇隻，都被揭發用上C drive上網大法，包括《學警狙擊》、《珠光寶氣》、《絕代商驕》、《有營煮婦》、《畢打自己人》、《溏心風暴》、《天天天晴》、《隔離七日情》、《花花世界花家姐》、《潛行狙擊》、《法證先鋒III》、《天與地》、《換樂無窮》、《衝呀！瘦薪兵團》、《缺宅男女》等。

## 參考

## 出面網頁
*
中介

**中介**（**Intermediary**），又叫**仲介**，係交易雙方嘅中間人，主要幫手配對買方同賣方，從中牟取利益。

## 例
*財務中介
*博彩中介